«Киске Өфө» гәзитенең сайты - "МИН КИҢ МӘҒЛҮМӘТ САРАЛАРЫ ЯҠЛЫМЫН..." - 2017 - Мәҡәләләр\n"МИН КИҢ МӘҒЛҮМӘТ САРАЛАРЫ ЯҠЛЫМЫН..."\nОшо көндәрҙә Башҡортостан Республикаһы Башлығы Рөстәм Зәки улы Хәмитовтың республика һәм муниципаль киң мәғлүмәт саралары баш мөхәррирҙәре менән осрашыуы булып үтте.\n"Бөгөнгө һөйләшеүебеҙ мөмкин тиклем формаль булмаған форматта үтһә ине. Һеҙ, моғайын, алдан ниндәйҙер һорауҙар әҙерләгәнһегеҙҙер. Уларҙы ситкә ҡуйып, миңә ысын күңелдән үҙегеҙҙе ҡыҙыҡтырған һорауҙар бирергә тырышығыҙ", - тигән теләк белдерҙе Рөстәм Зәки улы. Ә һөйләшеүҙе башлап ебәреү өсөн иһә үтеп барған йылдың иҡтисади, социаль, мәҙәни өлкәләге ҡайһы бер күрһәткестәре буйынса рәсми мәғлүмәттәр килтерҙе. Ул рәсми мәғлүмәттәр артында, әлбиттә, халыҡтың кәйефе, уларҙың ризалығы йә ризаһыҙлығы сағылдырыла икәнен беләбеҙ. Ә быныһы инде, республика Башлығы билдәләүенсә, төрлө социологик һорау алыу мәғлүмәттәрендә күренә һәм был мәғлүмәттәр Башҡортостан халҡының иҡтисади кәйефе дөйөм алғанда насар булмауын күрһәтә.\n- "Һуңғы ярты йылда матди хәлегеҙ үҙгәрҙеме" тигән һорауға респонденттарҙың 66 проценты йә яҡшырҙы (10 проценты), йә үҙгәрмәне тип яуаплаған, - тине Рөстәм Зәки улы. - Был һан буйынса хәҙер Рәсәй Федерацияһында 12-се урында торабыҙ. Бөтәһе 85 субъект. Беҙҙән һуң был һорауға киҫкен яуап ҡайтарған 73 субъект килә. Бөтәһе лә уңышлы һәм һәйбәт тип әйткем килмәй. Әлбиттә, улай түгел, хәл ителмәгән мәсьәләләр байтаҡ. Беҙҙең көндәлек эшебеҙ бик күп темаларҙы сисеүгә йүнәлтелгән. Дөйөм алғанда, ил дә, республика ла алға бара. Кемгәлер был хәрәкәт тиҙлеге яй, аҡрын күренә, әммә ул бар һәм был факт. Быны инҡар итергә ярамай.\nӘлбиттә, журналист республикала, илдә, донъяла барған бар ваҡиғаларҙың уртаһында итеп тоя үҙен һәм уның күңелендә, телендә тыуған һорауҙарға яуаптарҙы ла ул аҙмы-күпме сырамыта булыр. Шуға ла республика Башлығы дәрәжәһендәге етәкселәр менән осрашҡанда журналист тарафынан барыбер ҙә яуабын белеп етмәгән, икеләнгән йәки белгәнен аныҡлаштырырға теләгән һорауҙар бирелергә тейеш ине, тип аңлайым. Үҙем, мәҫәлән, был осрашыуға килер алдынан өс һорауҙы күҙҙә тоттом. Яуаптарын аныҡлаштырырға теләнем.\nУның беренсеһе, әлбиттә, үҙемдең тыуған яғымда, хатта тыуған ауылым янында урынлашҡан Торатау тураһында булырға тейеш ине. Сөнки тау тирәләй тағы төрлө имеш-мимештәр ҡуйыра, яҡташтарым "Торатауҙы емерергә биреп кенә ҡуйырҙармы инде?" тип хафаланыуҙан туҡтамай.\nБорсоуҙарын баҫыу өсөн төркөм-төркөм булып йыйылып, тауыбыҙ янына барып ҡорбан салыуҙар, йыйылып, сығыштар яһап, ярһыуҙарын ҡандырыуҙар әленән-әле ҡабатланып тора. Һәр хәлдә, битараф түгелдәр. Ә шулай ҙа ошо мәсьәләлә республика етәкселәренең дә аныҡ ҡына һүҙе бик кәрәк, әлбиттә. Шуға ла ул һорауҙы был осрашыуҙа мин генә түгел, ә Ишембай районының "Торатау" гәзите баш мөхәррире Вәдүт Исхаҡовтың да күтәрергә ниәтләнеүе аңлашыла. Вәдүттең һорауына ҡаршы Рөстәм Зәки улы:" Ә кәрәкме ул Торатау Ишембай һәм Ишембай районы халҡына?" - тигән һорау менән яуапланы. "Әлбиттә, кәрәк!" тигәнде мин һәм осрашыуҙа ултырған күптәр күмәк тауыш менән күтәреп алды. Эйе, ниндәй генә төбәктә йәшәмәһен, халҡыбыҙ тауҙың изге икәнен, тәбиғәт ҡомартҡыһы икәнен белә һәм уны "Сода" өсөн сеймалға әйләндереүгә юл ҡуйырға ярамағанын хуплап, үҙ тауышын ишеттерә. Шулай итеп, һорау бирелде һәм шундай яуап алынды: - Эйе, Башҡортостанда был мәсьәлә буйынса тейешле социологик һорау алыуҙар үткәрелде. Халыҡтың күпселеге, Торатау тәбиғәт ҡомартҡыһы, мәҙәни, археологик, геологик ҡомартҡы булараҡ кәрәк, тигән фекер әйтте. Ул, әлбиттә, Башҡортостан Республикаһы байлығы. Эйе, комбинат өсөн сеймал мәсьәләһе бик ҡатмарлы тора. Матбуғат конференцияларында был мәсьәлә бер нисә тапҡыр күтәрелде. Әле генә үткән БР Дәүләт Йыйылышы-Ҡоролтай ултырышында депутат Рөстәм Әхмәҙинуров та БР тәбиғәттән файҙаланыу һәм экология министрына ошо һорауҙы бирҙе. Мин дә шулайыраҡ яуап бирәм:\nбөгөн Торатауҙан тәбиғәт ҡомартҡыһы статусын тартып алыу өсөн хоҡуҡи нигеҙ юҡ. Был белдереү, барыһынан бигерәк, экология, тәбиғәтте һаҡлау юҫығынан барлыҡҡа килә. Тәбиғәт ҡомартҡылары бит ниндәйҙер уникаль объектты һаҡлау өсөн булдырыла. Һәм Рәсәй закондары тәбиғәт ҡомартҡыһы статусын юҡҡа сығарыуҙы күҙҙә тотмай.\nҠомартҡы, әлбиттә, ниндәйҙер тәбиғи сәбәптәр арҡаһында юғалыуы ла мөмкин. Мәҫәлән, ниндәйҙер урман тәбиғәт ҡомартҡыһы булып иғлан ителгән, ти. Янғын сығып, урман янды, юҡҡа сыҡты, ти, ул саҡта ҡомартҡы ла юҡҡа сыға. Йә Ҡыҙыл китапҡа индерелгән ниндәйҙер үҫемлектәр тора-бара юҡҡа сыҡһа, шулай уҡ ул ҡомартҡы булараҡ та юғала. Үткәрелгән тикшереүҙәргә ҡарағанда, был осраҡта Торатауҙа закон тарафынан һаҡланған бөтә нәмә, шул уҡ Ҡыҙыл китапҡа индерелгән үҫемлектәр ҙә, объект үҙе лә бар. Тимәк, Торатауҙан тәбиғәт ҡомартҡыһы статусын алыуҙың бер ниндәй законлы, хоҡуҡи варианттары юҡ. Был мәсьәләне хәл итеү өлкәһендә хоҡуҡи юҫыҡтан бер аҙым, бер миллиметр ҙа ситкә китергә ярамай. Эйе, иҡтисади проблема бар, сеймал менән тәьмин итеү мәсьәләһен хәл итеү кәрәк, тигән аргументтар бар. Ләкин тәбиғәтте һаҡлау тураһындағы законда ла, әйләнә-тирә мөхитте һаҡлау тураһындағы законда ла, айырыуса һаҡлана торған тәбиғәт биләмәләре тураһындағы законда ла экология иҡтисадтан өҫтөнлөклө тип билдәләнгән. Шуның өсөн, менеджменттың да, милекселәрҙең дә, акцияларҙың мажоритар пакеты хужаларының да хәле ҡатмарлы. Беләһегеҙме, беҙ һәр ваҡыт Ғүмәр ятҡылығын эшкәртеү Торатауға альтернатива була ала, тигән фекерҙә булдыҡ. Ләкин "Башҡортостан сода компанияһы", сеймал яраҡһыҙ, тигән һылтау менән Ғүмәр ятҡылығынан баш тартты. Икенсенән, Файҙалы ҡаҙылмалар запасы буйынса дәүләт комиссияһы тарафынан бында химик сәнәғәт өсөн 50 млн тонна сеймал балансҡа ҡуйылған. Дөрөҫ, был документта сеймал "Башҡортостан сода компанияһы" өсөн яраҡһыҙ, уның техник шарттарына яуап бирмәй, тигән яҙыу ҙа теркәлгән. Ләкин бер урында ла һәм бер ваҡытта ла сеймал бер төрлө генә булмай. Мәҫәлән, нефть эшкәртеү заводтарын алайыҡ, улар бит еңел нефтте лә, ауыр нефтте лә эшкәртә. Барыһы ла технологик ҡоролмаларҙың көйләнешенән тора. Был осраҡта Ғүмәр ятҡылығында сеймал бар һәм ул химик сәнәғәттең бар талаптарына ла - составында CaCO3, магний окисы, тимер, кремний һәм башҡа матдәләр булыуы менән дә яуап бирә. Был ятҡылыҡтың милекселәре - "Ишембай эзбизе" ойошмаһының бер нисә сода етештереүсе илдәр менән консультацияһы күрһәтеүенсә, бөгөн донъяла сеймалға мөнәсәбәт тыныс, йәғни кальцинирланған сода өсөн теләһә ниндәй эзбизде файҙаланырға була. Бары тик тейешле технология һәм ҡоролмаларҙы көйләп алыу ғына кәрәк...\nӨс сәғәт осрашыу аҙағына мин үҙемдең тағы ике һорауымды бирергә батырсылыҡ итеп, "Башҡортса һөйләшеп алайыҡ әле, Рөстәм Зәки улы", тип мөрәжәғәт иттем. "Әйҙәгеҙ, һөйләшәйек", тигән ризалыҡ ишеткәс, мәктәптәрҙә туған телде уҡытыуға ҡағылышлы теләгемде еткерҙем:\n"Һеҙ үҙегеҙҙең сығыштарығыҙҙа, туған тел иң тәүҙә ғаиләлә өйрәнелергә тейеш, тигән фекер әйтәһегеҙ. Әлбиттә, беҙ бының менән килешәбеҙ, балаһына туған телен өйрәтеү һәр атай-әсәйҙең изге бурысы. Әммә ғаиләлә туған телендә һөйләшкән бала мәктәптә лә туған телендә уҡымаһа, ул бит үҙенең туған теленән ситләшәсәк. Шуның өсөн беҙ милли мәктәптәрҙе үҫтерергә, нығытырға, хатта уларҙың һанын арттырырға кәрәк, тигән позицияла торабыҙ".\n- Мин дә шундай уҡ позицияламын, - тине Рөстәм Зәки улы. - Эйе, һәр бала үҙенең атай-әсәйенең телен белергә тейеш. Икенсенән, әлбиттә, туған телдәрҙе бар йүнәлештәрҙә лә ирекле үҫтереү өсөн шарттар тыуҙырыу мөһим. Беҙ оҙаҡламай ошо турала программа ҡабул итәсәкбеҙ, башҡорт телен үҫтереү буйынса фонд, грандтар булдырыласаҡ. Беҙ үҙебеҙгә башҡорт телен һаҡлау өсөн яуаплылыҡ алғанбыҙ. Беҙ башҡорт теленең позициялары ҡаҡшауына йә насарайыуына юл ҡуя алмайбыҙ, сөнки ошонда, ошо республикала ғына был эште ойоштора алабыҙ. Һәм беҙ уны эшләйәсәкбеҙ. Әлбиттә, мин был мәсьәләнең яуаплылығын тоям, аңлайым һәм телде һаҡлау, үҫтереү өсөн ойоштороу, финанс, административ, тағы әллә күпме шарттар тыуҙырылырға тейешлегенә бар иғтибарымды йүнәлткәнмен. Быларҙың барыһы ла аҡыллы итеп, конфликтлы ситуациялар булдырмайынса, үҙ-ара аңлашыу нигеҙендә тормошҡа ашырылырға тейеш...\nАуылдарыбыыҙҙы һаҡлау, йәшәтеү тураһындағы тағы бер һорауымды яңғыратмай булдыра алманым:\n"Бөгөн Рәсәй кимәлендә лә, беҙҙең республикала ла йәмәғәтселек институттарын тергеҙеү, граждандар әүҙемлеген көсәйтеү тураһында һүҙ бара. Ысынында, беҙҙең башҡорт халҡында элек-электән үҙойошоу күренеше ныҡлы урын алған булған. Бөгөн бына шул күҙәтелә ауылдарҙа. Властың ҡулы етмәгән күп эштәрҙе халыҡ ниндәйҙер йәмәғәт ойошмаһына берләшеп, үҙе эшләй башланы. Журналист булараҡ, республика буйлап күп йөрөлә, ауылдарҙағы рухи һәм иҡтисади көрсөк, мәктәптәр ябылыуы, эшһеҙлек, ир-егеттәрҙең эш эҙләп Себерҙәргә китеп олағыуы йөрәкте әрнетә ине. Бынан алты йыл элек ауылдарҙа шулай уҡ донъя үҙгәрештәренә борсолоп, йәне әрнеп йәшәгән битараф булмаған ҡатын-ҡыҙҙарҙы "Ағинәй" ойошмаһына туплап, эшләй башланыҡ. Бөгөн республиканың бар райондарында ла тиерлек ағинәйҙәр ауылдарға йәм индерә, халҡыбыҙҙың йолаларын тергеҙә, экологик өмәләргә сыға, эскелеккә ҡаршы көрәшә, хатта Хәйбулла районы ағинәйҙәре ата-бабалар һөнәрҙәрен тергеҙеп, ир-егеттәрҙә шул һөнәрҙәргә ҡыҙыҡһыныу уятырға маташа. Ләкин бына ошо ағинәйҙәрҙең инициативаһы, энтузиазмы урындағы етәкселек тарафынан күтәрмәләнеп бармауы ғына аптырата..."\n- Эйе, мин бындай урындағы инициативаларға булышлыҡ итергә лә, финанс яғынан ярҙам итергә лә ризамын, - тине Рөстәм Зәки улы. - Һеҙ әйткәндәр бик мөһим. Үҙойошоу, гражданлыҡ йәмғиәте, урындағы инициативалар - был бик яҡшы. Әгәр ҙә беҙ бөгөн ошоларҙы эшләмәһәк, кешеләрҙә инициатива уятмаһаҡ, алға табан аҡрын аҙымдар менән, һыныҡ һыҙыҡ буйлап хәрәкәт итеүҙе дауам итәсәкбеҙ. Миндә киләһе йылды Ғаилә йылы типме, Урындағы инициативалар йылы итепме иғлан итергә тигән дилемма булғайны. 2019 йылды Урындағы инициативалар йылы тип иғлан итербеҙ, тип уйлайым хәҙер. Урындағы инициативаларҙы хупларға, кешеләрҙе ысынлап та властың ҡулы етмәгән ошо кәрәкле эштәргә ылыҡтырырға кәрәк. Һеҙ, һис һүҙһеҙ, кәрәкле һорау күтәрәһегеҙ...\nЫсынында, үҙемде борсоған ошо һорауҙарға яуап алыуымдан, дөрөҫөрәге, теләктәремде еткереп, хуплау һүҙҙәре ишетеүҙән ҡәнәғәт ҡалдым. Әлбиттә, ҡайһы бер коллегаларым биргән һорауҙарға аныҡ яуаптар алыу ҙа ҡыҙыҡһындыра ине. Мәҫәлән, "Сибайский рабочий" гәзитенең баш мөхәррире Самат Азаматов тарафынан күтәрелгән бөгөн барлыҡ Урал аръяғы райондары халҡын борсоған мәсьәлә - Ҡытай компанияһы атҡарасаҡ цемент заводы төҙөлөшөнә ҡағылышлы борсолоу-икеләнеүҙәрҙе беҙ ҙә ишетә-күрә йөрөйбөҙ бит. Берҙән, халыҡты был төҙөлөштөң экологияға кире йоғонтоһо булыу-булмауы борсой, икенсенән, унда башлыса Ҡытай эшселәрен килтереп эшләтәсәктәр икән, тигән имеш-мимештәр ҡуйыра. Ә яуап шулай булды:\n- Беҙҙең территорияла экологияны бысрата торған етештереү преприятиелары төҙөлөүгә беҙ бер ваҡытта ла риза булмаясаҡбыҙ, - тине Рөстәм Зәки улы. - Экологик экспертиза яһаласаҡ, халыҡтың был тәңгәлдәге фекере иҫәпкә алынасаҡ. Халыҡ фекеренә ҡаршы барырға ярамай. Был беҙҙең бөтә эшмәкәрлеккә ҡағыла. Сибай халҡы бындай объекттар тураһындағы йәмәғәтселек тыңлауҙарында һәм фекер алышыуҙарҙа ҡатнашыр, тип уйлайым. Төҙөлә ҡалғанда, был заводта Ҡытай эшселәре эшләйәсәк, тигән хәбәр ҙә халыҡты ҡуҙғытыуын беләм. Ҡытай белгестәре эште башлап ебәргәнсе генә эшләйәсәк, ә 90-95 процент эшсене урындағы халыҡ тәшкил итәсәк. Унан һуң, был заводты төҙөү мәсьәләһе лә аҙағынаса хәл ителмәгән бит әле. Йәғни электр энергияһы буйынса мәсьәләне сисәһе бар. Сибай электр энергияһына былай ҙа ҡытлыҡ кисерә. Шуның өсөн тәүҙә ошо мәсьәләне хәл итергә, шунан ғына был инвестицион проекттың башҡа аспекттарына тотонорға кәрәк буласаҡ...\nТөҙөлөш, тигәндән, бөгөн республикала төҙөлә торған йорттан торлаҡ алыуға аҡса һалып, үҙҙәрен алданған тип иҫәпләүселәр проблемаһы ла ғәҙәти хәлгә әүерелеп бара.\nУндай кешеләр хәҙер өс меңгә еткән. Башҡортостан Башлығы осрашыуҙа билдәләүенсә, алданған өлөшсөләр мәсьәләһе республика етәкселеге өсөн өҫтөнлөклөләрҙең береһе булып тора, яҡын арала уны хәл итеү буйынса саралар күреү күҙаллана: "Торлаҡ төҙөлөшө өлкәһендә мутлашыусыларҙан зыян күргәндәрҙең өлөшө бөгөн 10 процентҡа етә. Был тема "2018 йылға күсә", уны республика ресурстары сығымдары менән хәл итергә тура килер. Беҙ быны нисек эшләргә кәрәклеген уйларбыҙ, сөнки әлегә аныҡ ҡына ҡарар юҡ. Ләкин халыҡҡа ошо мәсьәләне йырып сығырға вәғәҙә бирәм", - тине Рөстәм Зәки улы.\n"Күптән түгел Мәскәү мэры Сергей Собянин, Рәсәй иҡтисады өсөн 15 миллион ауыл кешеһе артыҡ, улар яңы технологиялар индерелеүен иҫәпкә алғанда, етештереү өлкәһе өсөн кәрәк түгел, тигән фекер әйтте. Башҡортостандағы ауыл кешеләре лә беҙҙең иҡтисад өсөн кәрәкмәйме?" - тигән һорау бирҙе "Башҡортостан" гәзитенең баш мөхәррире Азамат Юлдашбаев.\n- Мәскәү мэры Сергей Собянин, моғайын, бөгөн ауылдарға шул тиклем күләмдә эшсе ҡулдар талап ителмәй, тип әйтергә теләгәндер. Бөгөн, киреһенсә, илдә кешеләр етешмәй. Шуға ла беҙ тыуым артһын өсөн көрәшәбеҙ. Ауылда ла артыҡ кешеләр юҡ. Тик уларҙы эш менән тәьмин итеү мөһим. Беҙ эш урындары булдырырға тейешбеҙ. Бөгөн ауылдарҙа хеҙмәт етештереүсәнлеге үҫешә. Элек 10 сәсеү комплексы эшләһә, бөгөн был эште 1 комплекс башҡара. Элек 3 комбайн башҡарған эште бөгөн 1 комбайн еңеп сыға. Бушаған эшсе ҡулдарға яңы эш биреү кәрәк. Мәҫәлән, ауыл кешеләрен хеҙмәт күрһәтеү өлкәһендә эшләүгә лә йәлеп итергә була. Ауылдарҙа ла кеше ял итә алһын өсөн кафе, ресторандар, башҡа предприятиелар булырға тейеш. Ҡайһы бер ауылдарҙа тыуған көндәрен дә кафеларҙа үткәргәндәрен беләм. Парикмахерский, стоматолог кабинеттары, ателье - былар һәр район үҙәгендә бар. Тимәк, ауылдарҙа ла цивилизациялы тормош нигеҙҙәре формалаша. Республика халҡының 38 процентын ауыл халҡы тәшкил итә икән, беҙ уларҙың нормаль йәшәйеше өсөн шарттар тыуҙырасаҡбыҙ...\n"Республика баҫмаларын уҡыйһығыҙмы, уларға ниндәйерәк баһа бирәһегеҙ?" тигәнерәк һорауға яуап ишетке килеп ултырыла ине. "Республика Башкортостан" гәзитенең баш мөхәррире Эльза Хорева ауыҙынан яңғыраны был һорау. - Әлбиттә, уҡыйым. Аналитик мәҡәләләрҙе, уйландыра, фекер тыуҙыра торған тәрән йөкмәткеле материалдарҙы уҡыйым. Телевизорҙан яңылыҡтар ҡарайым. Ярты күҙ менән, әлбиттә, сөнки унда гел бер төрлөлөк өҫтөнлөк итә. Унда ла уйландыра торған аналитик сығыштарға ҡытлыҡ кисерелә. Бөгөн, әлбиттә, барыһында ла гаджеттарҙан, интернеттан буйһоноусанлыҡ һиҙелә. Ләкин беҙгә был буйһоноусанлыҡтан ҡотолоу кәрәк. Ул ауырыуға бирелмәү, нормаль, аҡыллы кеше булып ҡалыу мөһим. Һәр хәлдә, мин киң мәғлүмәт саралары яҡлымын.\nБаш мөхәррирҙәр менән өс сәғәткә һуҙылған осрашыуҙа һөйләнгәндәрҙең барыһы ла телгә алынмаһа ла, улар тураһында яҙып, һөйләп, үҙ уҡыусыларыбыҙға еткереп торабыҙ. Нисек кенә булмаһын, ошондай күҙмә-күҙ осрашыуҙарға етмәй икәне көн кеүек асыҡ. Рөстәм Зәки улы үҙе лә ошондай фекерҙә булыуын белдерҙе һәм: "Һеҙ ҙә иңегеҙгә оло миссия йөкмәгәнһегеҙ, кешеләр менән, йәмғиәт менән эшләйһегеҙ. Һеҙҙең һүҙ ҙә әһәмиәтле, йоғонтоло, эшегеҙ ҡатмарлы. Артабан да осрашып, ошондай асыҡтан-асыҡ һөйләшеүҙәр үткәреп тороу бик мөһим", - тине ул осрашыу аҙағында.\nЯҙылған: 29.12.17 | Ҡаралған: 837


Ҡышҡы ваҡытҡа күсәбеҙ » "Урал" гәзите\nДәүләт Думаһы беренсе уҡыуҙа уҡ ҡышҡы ваҡытҡа күсеү буйынса закон проектын хупланы. Ҡайһы берәүҙәр илдә 10 сәғәт зонаһын булдырыу тураһында ла фекерҙәрен белдерҙе. 436 депутат законды хуплап тауыш бирҙе, 1 депутат тотҡарланды.\nДокумент 2011 йылда индерелгән йәйге ваҡытты ғәмәлдән сығарыуҙы тәҡдим итә, шулай уҡ миҙгелле сәғәт күсереүҙе лә күҙ уңында тотмай. Әгәр ҙә закон ҡабул ителһә, Рәсәйҙә ваҡыт бер сәғәт артҡа ҡайтарыласаҡ. “Сәғәт зоналарында урындағы ваҡытты иҫәпләгән саҡта Мәскәү ваҡыты башланғыс ваҡыт буласаҡ”, тип билдәләнә.\nБашҡортостан Президенты администрацияһында сәғәт телдәрен бер сәғәткә артҡа күсереүҙе хуплайҙар. Республика Президентының матбуғат-секретаре Артем Вәлиев белдереүенсә, был тѳбәкте астрономия ваҡытына яҡынайта. Әлеге ваҡытта Башҡортостан “үҙ ваҡытында йәшәмәй”, сѳнки тѳш ваҡыты 12:00 сәғәттә булмай, ә 13:45 сәғәткә тура килә.\nЗаконды ҡабул иткән һәм Президент хуплаған осраҡта, ул 2014 йылдың 26 октябрендә 02:00 сәғәттә кѳсѳнә инәсәк.


Баймаҡта 253,43 миллион һумға балалар поликлиникаһы төҙөлә // Иҡтисад | новости башинформ.рф\n16:44, 22 апреля 2021 Иҡтисад\nБаймаҡта балалар поликлиникаһы төҙөлә.Ошо хаҡта мәғлүмәт дәүләт һатып алыуҙары сайтында баҫылған. Заказсыһы – Башҡортостан Республикаһының Капиталь төҙөлөш идаралығы. Контракттың башланғыс хаҡы — 253,43 миллион һум.\nАҡса федераль бюджеттан һәм республика ҡаҙнаһынан бүленә. Эштәр 2021 йылдың ноябрендә тамамланырға тейеш.\nТөҙөлөш майҙаны – 5,76 мең квадрат метр. Родвалда медицина архивы һәм медицина ҡалдыҡтарын һаҡлау бүлмәһе булырға тейеш. Бинала белгестәрҙең кабинеттары, физиотерапия бүлексәһе, 120 урынлыҡ конференц-зал, 12 урынға иҫәпләнгән балалар стационары, ашығыс ярҙам бүлексәһе һәм башҡа бүлмәләр ҡаралған.\nҒаризалар 18 майға тиклем ҡабул ителә.


Бәхетле көнө Австралия 2018 Теләктәр, Цитата, СМС, Хәбәрҙәр, Һүрәттәр, Кейем : Австралия австралия һәм һиндостан республикаһы көнө байрам көнө килде. Һәм бында беҙ ҡарайбыҙ Бәхетле көнө Австралия 2018 цитаталар теләктәрен, смс хәбәрҙәр һәм беҙгә уҡырға килеүселәр өсөн. Беҙ алдағы мәҡәләләрҙә менән уртаҡлашыу көнө беҙгә Австралияла. 2018 цитаталар теләктәрен, СМС, видео загрузить facebook нисек аҡса эшләргә була, һәм мин ышанам һезгә ошады. Теләһә ниндәй осраҡта. 26 Ғинуар-көн датаһы Австралия, Һиндостан, шулай уҡ республика көнөнә дата.\nДуҫтар, Австралия уртаҡлашыу көнөнә иң яҡшы материал өсөн мин түбән, шуға күрә алалар наслаждаться уның еңел. Бәхетле көнө Австралия 2018 алдан.\nБәхетле көнө Австралия 2018 теләктәр\n. 2007 Австралия тарихында иң президент кампанияһы хеҙмәт була., менән слоган – Kevin07 – ул үҙенә уңыштар ғына уҙып мелочам.. Ричард Флэнаган\nТүбәндә килтерелгән яҡшы, теләктәрен бәхетле һанап көнөн Австралия, һеҙ унда ҡасан булыуын белеп ҡалһағыҙ, тимәк, инанырға, һеҙ, ғөмүмән, был отошло ҡулланыу!\nҺеҙ бәхетле генә була алмай һәр бер көнөн Австралия.\nИлдең ҙур ҡаҙанышы һәм ғорурлығы, беҙҙең иҫәпкә салюты, Теләйбез һезгә бәхетле көнө Австралия!!!\nБеҙ мөмкинселек биреү өсөн, һәр ваҡыт хәтерҙә, ҡыйыу йән, беҙгә тыныс илдә хеҙмәт һәм көрәш өсөн һәм ғорурлығы ул.. Австралия Күңелле Көн. Илдә, - минең менән нимә эшләргә, Австралия.\n"Мин австралий; бушлай, түләүһеҙ һәм тәғәйенләнешле үрә торһон, бында мин танылған, бер кеше кеүек, минең отлично, ул үҙенең конкрет тыш хаҡ, йә минең кеүек средненький, тик уның өсөн үҙенең...\nКөнө Австралия 2018 цитата\nАвстралия-был йүнәлештә шулай алыҫ булараҡ, һеҙ ала алаһығыҙ. Миңә оҡшаған, тип,.\nХоҙай благословениот Америка. Хоҙай, һаҡла Королева. Аллаға шөкөр, алла һаҡлаһын һәм яңы зеландия, Австралия.\nАвстралия., шиғыр уҡыуҙан түгел-был милли мәрәкә.\nАвстралия илдәрен иҫ киткес, бөтөнләй, әммә берҙән, беҙ етмәй-был ҡатмарлы эшләү мөмкинлеге.\nДаими австралияла йәшәй, ә үҙе төндәр буйы әсә менән барырға теләй һәм бейеү кисәһе.\nАвстралия-асыҡ илдә. Бәҙрәф кеше генә йөрөй.. Һәм бына күптән түгел генә.\nАвстралия бәхетле көн һүрәте\nСМС бәхетле көнө Австралия\nҺеҙ башын юғары тотоп\nДонъя булһын белә, һеҙ ғорур булыу өсөн, австралия\nБәхетле Көнө Австралия!!!\nТеге, кем менән көрәшә бар көстәр һәм выносливость\nКеше генә түгел,\nКем атҡаҙанған азатлыҡ\nҺәм азатлығын, көслө милләт өсөн төҙөлгән.\nАвстралия Бәхетле Көндәремә..!!!\nАвстралия Хәбәрҙәр, бәхетле көндәр 2018\nАвстралия бәхетле көнө өсөн, минең барлыҡ апаһы һәм абайса.\nБыл көн беҙҙең үткәнебеҙ тураһында уйлайым.,\nауыҙ халҡы яҡшы киләсәге өсөн төҙөлгән..\nШУЛАЙ УҠ УҠЫУ: Бөтә донъя спид-ҡа ҡаршы көрәш көнө. - Декабрь 1, 2017 : Эссе, Темалар, Лозунгыһы, Цитата, Хәбәрҙәр, Нисек алабыз, Телмәр\nУнда эшләүселәр беҙҙең бурыс!!\nИл өсөн көслө етәкселәр эшләгән.\nБәхетле Көнө Австралия\nШул иҫәптән балалар хөрмәтенә һәм ғорурлыҡ хисе биреү\nБыл көн ысын мәғәнәһендә байрамға австралия.\nАвстралия Австралия бәхетле көнө.\nАлтын мираҫ беҙгә илдә һәм ғорурланып иҫкә бирә, - австралияның өлөшө\nЦитата Көнө Австралия\nБулһын бөтә донъя белә\nҺәм һеҙҙең менән ғорурланабыҙ ҡәҙере булмаҫ өсөн, австралия\nБыл халыҡтарҙың бөтә йөрәктән ярата\nАвстралия Бәхетле Көн...!!!!\nҺуңғы яңыртыу һәм яңы яҙылған был мәҡәләләр өсөн блог. Һеҙ аласаһы һеҙҙең почта ташыусы почта. Һәм һеҙҙең исем һәм email индереү һәм ябай басыгыз был панелдәр бокова яҙылған икән, һеҙ һуң был вариант алдыра һәм блогтарҙы тикшереү башланы.\nБында мин дуҫым ҡаплауҙан Бәхетле көнө Австралия 2018 цитаталар теләктәрен, смс хәбәрҙәр һәм мин ышанам ни, был һезгә ошай. Рәхим итегеҙ, комментарий түбәнерәк, ихтыяр менән уртаклашырга дустар һәм был мәҡәлә өсөн социаль медиа булараҡ, facebook, whatsapp., Твиттер, insatgram, LinkedIn., тамблер, пинтерест, оступаться асылды, ул, дигга, Google һәм плюс редит. Все блоги һәм рәхмәт килде дауам итә.\n« Топ 5 Иң яҡшы университеттары Төньяҡ Һиндостан.\nТоп 8 Карьера варианттың хаҡы менән һиндостан заманын. »


төҙөү кеүек социаль селтәре - ВИДЕО Ч. Онлайн танышыу!\nӘлбиттә, һәйбәт, ләкин мин күрҙем, һинең һының күренер булыр тип уйлайым социаль селтәрҙәр араһында, әгәр уҙған йылдың тәжрибәһен үҙенең мөмкинлектәренән биреү ориентирлана. Генри Форд америка бер мәл автомобиль гуров әйтте:"Уңышһыҙлыҡ - был мөмкинлектәрҙән аҡыллы ғына эшләй.\nШулай булыуға ҡарамаҫтан, был аҡыллы һүҙҙәренә тағы ла ҡулланырға була уның вафатынан һуң бер йыл үткәс, улар менән социаль селтәр дөйөм аҙ.\nШулай тине, владимир абсолют бер нәмә лә Форд тураһында интернетта белдем. Интернет социаль селтәре өҫтөнлөк фигуралар өҫтөндә эшләү ниәте менән, стив джобс булырға яҡшы философия йүнәлештәре:"бесполезно Күсереп рәссам, воруй бөйөк рәссам". Дөрөҫөрәге, Стив. Әгәр былар барыһы ла иҫәпкә алырға, мөмкин булған, тип әйтергә әҙер социаль селтәрендә һеҙҙең ише баҫыу юлын башлай, тәжрибә яулаған ориентирлана.\nҺин кем нанимать шулай\nУңыш теләйем һиңә мин теләр инем, ләкин һин уға, һай-һай кәрәк. Әгәр түбәндәге аспекттарҙы иҫәпкә алырға, запрограммировать уңыштарына алданма. Һеҙ аҙым социаль селтәре барлыҡҡа килде: Этаптары: концепцияһын билдәләй социаль селтәрҙәрҙә барлыҡҡа килеү юлында тәүге аҙым Социаль селтәр булдырыу идеяһы тәүге аҙым яҡшы булып эшләй. Ләкин был маҡсатҡа өлгәшеү өсөн беҙ элек тотонһам да, беҙ әҙер булырға тейеш. Мәктәпте ташлап (университетында, урта мәктәп, башланғыс мәктәп, мөһим түгел), әкрен генә шулай булыр кеүек. Тәүҙә функцияларын үҙләштереү, уларҙың Facebook тәҡдим итә, ә һуңынан өйрәнгән ҡайһы бер селтәрендә уңышлы үҫешә, ул үҙ ырыуының"янында осрашыу"отвергаться һәм улар. Был кимәлгә өлгәшә һәм беренсе булып килә. Сөнки бында беҙ күберәк эшләй түгел, был хәтерҙә. Икенсе баҫҡысында бара. Аҙым: исем уйлайбыҙ икенсе этапта торған селтәр төҙөү Бында ике мөмкинлеге булды. Һүҙ һеҙ, аласыз ике һыйыша алмай (мәҫәлән, Facebook). Әммә онотмай, уның исеме был сайтта тураһында аныҡ билдәләргә тейеш. Әлеге этапта, һеҙ генә аласыз, һеҙ, ысынлап та ла любопытство сикләнгән. Әгәр сездә юҡ идеялары, методтары һәм әгәр һеҙгә әйбер түгел был бүлмәгә урынлаштырыу хаҡына ҡарап ала, улар һеҙҙең өсөн, һеҙгә бөтөнләй мәғәнәһеҙ һүҙҙәрҙе табып, уларҙың яңғырауы бик мөһим. Аңлашыла. Яҡшы. Аҙым: теүәккәл капиталы Арта Социаль селтәрен булдырыу аҙым Шулай итеп, әйдәгез, финанс тураһында. Социаль селтәренең үҫеше, йәмғиәттә резонанс тыуҙыра ине ул көслө булған, ҙур аҡса тора, улай ғына ла түгел, бик ихтималлығы юғары буласаҡ"бөлгөнлөк". Әллә тулҡынланыуҙан, шуға күрә компания булып, венчур капиталы менән шөғөлләнә, ул аҡса бирергә мөмкин. Шул компаниялары менән осрашырға һәм ойоштороусыларын эҙләүгә оҡшай, күңелем булмай. Хәҙер тураһында уйларға кәрәк ғына бизнес-модель. Сөнки был кәрәк. Дөйөм алғанда, сөнки йыш ҡына иҫке моделдәре буйынса инвесторҙар эшләй, улар араһында һирәк кешелә интернет һәм үҙенсәлектәре менән танышығыҙ. Статистика төшөрөргә тейеш улар, мәғлүмәт һәм һүҙлектәр баҫтыра һәм өйрәнеүселәр, хатта яттан графигы график. Бәлки, һеҙ йыш ҡулланыла торған был термин булараҡ,"интернет"һәм"социаль сайты". Был һезгә ярҙам итәсәгенә ышандырып, улар, һеҙ беләһеңме, нимә тураһында әйтергә. Пожимать һуң уларҙы ҡулға алалар һәм инвесторҙар аҡса һеҙ презентацияһы тамамланды. Этаптары: найм хеҙмәткәрҙәре Нисек кенә һеҙ аласаһы финанслау, беренсенән, был һезгә эшләргә кәрәк, быны эшләй башланы. Сөнки ул хәҙер ҙур шишка, эшкә тотонорға ваҡыт һеҙҙең впустую алмай. Ә хәҙер иң яҡшыһы - һинең дуҫ, әлбиттә. Университет иң сибәр ҡыҙы. Маркетинг буйынса координаторы. Егет, һине компьютер уйыны уйнап улар араһында танк дәрес. Программист. Дөйөм, нигеҙ һине аңлай. Эш өсөн түләү яҡшы булғас онотмаҫҡа һәм үҙ босс түгел, текә. Исегездә тотоғоз, улар - һеҙҙең йөрәк системаһы.\nКүбеһенсә улар бәхетле итеү - беҙгә лә бик-ҡыҫыу ваҡытында түләү ваҡыты һәм һәр ваҡыт булды. Этаптары: Ҡайҙалығын Социаль селтәрен булдырыу аҙым Программист килә ваҡытта эшләргә мәжбүрҙәр.\nҠыҙғанысҡа ҡаршы, булған осраҡта, ҡағиҙә булараҡ, дөрестен һәм яҡшы егеттәр булды, улар менән килешә, һәм дьявол программалау тураһында бер нәмә лә белмәй. Ышанырға теләйем, теләйем юҡ, әммә һеҙ ниндәй проблемаларҙы мөмкин булған тиклем хәл ярайһы еңел. Шунда һеҙ социаль селтәр нигеҙҙә, идеяларына үҙ ҡарашын үҙгәртә ала кеше үҙе өсөн һәм башҡа. Исегездә тотоғоз, урлашыу бөйөк рәссам. Фәлсәфәүи фекерләү практикала ҡулланыу ваҡыты етте. Һеҙҙе яратҡан, һеҙ социаль селтәре кодты интерпретациялау, үҙ логотибы килтерелгән, уйын менән тамамлаясаҡ.\nӘгәр һеҙ булғас, кемдең үлсәүе ауыр һәм ялҡау түгел, һеҙ алмайсы ҡулланырға ябай шаблонға клон Facebook. Этаптары: эшләтеп веб-сайты Социаль селтәрен булдырыу аҙым Клонлау код эшләйәсәк һеҙҙең яратҡан һуң, үҙ уңышы уникаль йәки социаль селтәрҙәрҙә, сайттарҙа эшләй башларға ваҡыт етте.\nХостинг ала, файл тейәү башланды һәм үҙ домен исеме теркәлә. Бөтә процесс йәки ике сәғәт биләй. Шулай итеп, һеҙҙен социаль селтәрҙәге битегеҙҙе һәм сайтында ҡарай ала хеҙмәтләндереү бер үк ваҡытта бер нисә миллион була, - тип уйлап тормаһан тураһында, әгәр ҙә тураһында һөйләр өсөн, тәүҙә. Аҙым: Еңеләйтеү һәм табыш көтә Социаль селтәрен булдырыу аҙым Социаль селтәрендә яңы башлана ғына тип өҫтәне миллион файҙаланыусы һәм һәр көнөн, ваҡытын, аҡса эшләп килә. Һеҙ скачать реклама. Реклама идаралығына йәки хосуси кешеләр ҡаршы сығыш яһаусылар һирәк. Нисек, өҫтәрәк-һине, Цукерберг миллиард аҡса эшләй? Әммә, Цукерберг айырмалы рәүештә, бөтә төр реклама ҡулланыу һеҙҙең туранан-тура: ҡалҡыныусы тәҙрәләр, баннерҙар, контекстный реклама һәм башҡалар. Шулай итеп, һеҙгә булыр, тип ышанам веб-сайтта үҙ потенциалын тулыһынса тормошҡа ашыра. Шулай уҡ яҡшыртырға мөмкинлек бирәсәк һәм был үҙенең сайты асылды файҙаланыусылар менән үҙ-ара эш һеҙҙең өсөн нимә-яңы шунда: аҙыҡ-түлек һәм ябығыу өсөн тест өсөн датчиктарҙан ғибәрәт. Һуң, һеҙ нисек настроить системаһы реклама, һәм ул һеҙҙе күҙәтеп ултырған сложа руки, ҡәнәғәт файҙаланыусыға күсемһеҙ милек һеҙ нисектер, әммә аҡса кош һеҙгә эләгер. Аҙым: Һатып веб-сайты Аҙым, социаль селтәрен булдырыу - әлегә һатып Һуң, һеҙ нисек индерҙек һәм бөтә донъя бөтә рекламодателям алыу килеүселәр һаны етерлек, һеҙ, моғайын, табыш кәмей проблемалар менән осраша. Хафаға биреү мөһим түгел - был һеҙ һәм көткән мәле. Эйе, был дөрөҫ. Һеҙ сайттың компанияһының һатыу ваҡытына килгәндә, ул"тезукуны". Был хәл ярайһы уҡ ҡатмарлы, әммә күпкә яҡшы осраҡта һеҙ һатыу компанияһының сайтында, был осраҡта инде улар үҙҙәрен танытты. Шулай миллион долларҙан кәм булмаған сумма билдәләргә кәрәк. Этаптары: пенсия Ч номерҙары менән һеҙ шул тиклем генә получает, ял ваҡыты килә. Һуңғы алты айға эш һеҙҙең өсөн бик ҡатмарлы булды, һәм әйберҙәр иҫ киткес һәйбәт булыр ине һәм хәҙер был китте һәм улар өҫтөндә эшләү.\nүҙ тормошоноң бөтә.\nТропик ожмах илен табыр. Багамы, Мале, Таиланд, ахыр сиктә. Урын һайлау, йорт һатып алыу һәм унда арзан булғаны өсөн һеҙ диңгеҙ ярында йорт авангардный ашыу эшләй. Әлбиттә, кәмәләр һәм бер нисә машина һатып алырға онотмағыҙ.\nБыл осорҙа башҡа проблемалар бар һеҙҙең тормош һәм итегез - ниндәй маркалы автомобилде һайланы.\nҺәм 1 ч танышыу, башҡа бушлай инеү һәм теркәлгән.\nшәхси танышыу видео чатта теркәлергә рулетка менән бушлай онлайн ханым видеочивать скачать ч рулетка скайп танышыу бушлай видео видеочивать теркәлгән онлайн телефон менән фото менән танышты ҡыҙы менән бушлай видеочить рулетка менән ҡыҙ ч плюс етди танышыу өсөн сайтҡа


«Экологик агромаркет» ауыл хужалығы йәрминкәһенең икенсе объекты асылды // Иҡтисад | новости башинформ.рф\n«Экологик агромаркет» ауыл хужалығы йәрминкәһенең икенсе объекты асылды\n9:40, 30 ноября 2009 Иҡтисад\nҠорбан ғәйете көнөндә баш ҡалабыҙҙа даими эшләүсе «Зинино» – «Экологик агромаркет» ауыл хужалығы йәрминкәһенең икенсе объекты асылды. Уның менән бер рәттән, ит йәрминкәләре лә эшләй башланы. Улар 31 декабргә тиклем дауам итәсәк.\nИҫегеҙгә төшөрәбеҙ: «Өфө ҡалаһының Колхоз баҙары» сауҙа комплекстары төркөмө һәм «Меркурий» сауҙа үҙәге «һамар – Силәбе» автотрассаһы эргәһендәге Жилино менән Зинино ауылдары араһында «Зинино» сауҙа-йәрминкә комплексын төҙөй. Төҙөлөштөң дөйөм майҙаны 16 гектар майҙанды биләй. 5 сентябрҙә сауҙа урынының тәүге сираты сафҡа индерелгәйне. Ул ваҡытта йәрминкә майҙансыҡтары һәм 400 автомашинаға тәғәйенләнгән автопарк асылды. Быға тиклем Өфөнөң Калинин районында ла ошондай уҡ «Шаҡша» тип аталған ауыл хужалығы йәрминкәһе уңышлы эш башлағайны.\nОйоштороусылар әйтеүенсә, экологик агромаркеттың асылыуы Ҡорбан ғәйетен байрам итеүгә бағышланған. Шуға ла мөһим объекттарҙың эшләй башлауы мосолмандарҙың матур йолалары менән билдәләнә. Унда намаҙ уҡыласаҡ, ҡорбан салынасаҡ һәм хәйер таратыласаҡ.\nАуыл хужалығы йәрминкәһенә килеүселәр комплекста Башҡортостанда етештерелгән сифатлы һәм тәмле аҙыҡ-түлекте һатып алыу мөмкинлегенә эйә буласаҡ. «Зинино» сауҙа-йәрминкә комплексына Көньяҡ автовокзалдан – 124-се, “Дан бульвары” туҡталышынан 24-к һәм 163-д һәм «Сипайлово» һауыҡтырыу комплексынан 278-се маршрут автобустары менән барырға була. Комплекс көн һайын сәғәт иртәнге туғыҙҙан киске һигеҙгә тиклем эшләйәсәк.


Өфөлә йәмәғәт транспорттарын һәм туҡталыштарын дезинфекциялайҙар | ГТРК «Башкортостан» — Новости Уфы и РБ\nПандемия ваҡытында Рәсәй хөкүмәте икенсе илдәр менән авиабәйләнеште тағы ла нығыраҡ сикләргә ҡарар итте. Мостай Кәрим исемендәге Өфө аэропорты сит илдәргә рейстарҙы туҡтатты. Осоуҙар эске рейстар буйынса ғына башҡарыла. Был сара республикаға коронавирустың үтеп инеүен тотҡарлау маҡсатында башҡарыла.\nБашҡортостанда юғары әҙерлек режимында профилактика сараларына айырыуса иғтибар бүленә. Ойошмалар хеҙмәткәрҙәрен дистанцион эшкә күсерә. Өфөлә йәмәғәт транспорттарын һәм туҡталыштарын дезинфекциялау эше башланды. Йорт шарттарында рәсми осрашыуҙар, скайп аша кәңәшмәләр, клиенттар менән бәйләнеш.\nАйрат Ғилманов икенсе аҙна үҙ эшен дистанцион рәүештә башҡара. Егет керамогранит етештереү компанияһының Башҡортостан буйынса вәкиллегенә етәкселек итә. Күптән түгел, эш биреүсе хеҙмәткәрҙәрен алыҫтан эшләү ысулына күсергән. Хәҙер бөтә эш телефон һәм компьютер аша башҡарыла.\nРәсәйҙә коронавирус таралыу сәбәпле үҙ хеҙмәткәрҙәрен дистанцион эшләү ысулына дәүләт ҡарамағындағы ҙур ойошмалар ҙа күсерә. Ирина Вяткина Рәсәй почтаһында тауарҙар һатыу алыу эшен алып бара. Бөтә эш электрон рәүештә башҡарыла. Шуға ла эш урынын үҙ йортонда булдырған ҡатынға ваҡытлыса сара ҡатмарлыҡтар тыуҙырмай.\nБарыһын да эштең онлайн форматына күсереү әлегә мөмкин түгел, ти эш биреүселәр. Шуға ла урындарҙа ҡалған хеҙмәткәрҙәргә шәхси гигиена ҡәғиҙәләрен теүәл үтәргә, эш урындарында дезинфекция үткәрергә, бүлмәләрҙе елләтергә, мотлаҡ рәүештә битлектәр кейергә ҡушыла.\nРеспубликаға коронавирустың үтеп инеүен тотҡарлау маҡсатында, йәмәғәт транспорты туҡталыштарын дезинфекциялау эше лә башланды. Санитар эшкәртеүгә айырым кешеләр йәлеп ителде. Дезинфекция эше бер нисә этаптан үтә. Башта туҡталыштар бысраҡ, туҙандан йыуыла, һуңынан хлорланған һыу менән эшкәртелә.\nТулыһынса киптерелгәндән һуң ғына туҡталыш ҡулланыуға әҙер, тип иҫәпләнә. Яҡын арала Өфөлә бөтә йәмәғәт транспорты туҡталыштарын санитар эшкәртеү планлаштырыла. Водителдәр маршрутҡа сығырға әҙерләнә. Көндәлек әҙерлек эштәренә хәҙер автобус салонын санитар эшкәртеү ҙа өҫтәлде.\nҺәр автобуста көнөнә ике тапҡыр дезинфекция үткәрелә. Ултырыу урындары, тотҡалар махсус ҡатнашма менән таҙартыла. Дезинфекциянан һуң автобус йәнә һабынлы һыу менән йыуыла. Киптереп, елләткәндән һуң ғына үҙ маршрутына сығарыла. Республикала бөтә водителдәргә һәм кеше менән эшләгән башҡа транспорт өлкәһе хеҙмәткәрҙәренә битлек кейергә ҡушылды. Медицина битлеген халыҡ күп йөрөгән урындарға сыҡҡан һәр кемгә лә кейергә кәңәш итә белгестәр.


8 Март 2011, 13:19\nБылтырғы йылдың ҡоро килеүе Белорет районының ауыл һәм шәхси хужалыҡтары алдында мал аҙығы әҙерләүҙә ауырлыҡтар тыуҙырҙы. Хужалыҡтарҙың күбеһе етерлек күләмдә мал аҙығы әҙерләй алманы. Мал ҡышлатыуҙы хәстәрләп, йәйгеһен үк районға республикабыҙҙың ҡоролоҡ урап үткән райондарынан бесән, һалам килтереп һатыуҙы ойошторҙолар. Ул саҡта бер төргәк бесән тәүҙә 600 һум булды, тора-бара, уның хаҡы 1200, 1800 һумға тиклем күтәрелде, ә Үрге Әүжән яҡтарында 2000 һум менән дә һаттылар. ҡыш бауыры оҙон, тигән халыҡ мәҡәле бар. Көҙҙән мал аҙығы хәстәрләмәгән хужалар бөгөн йүгерекләргә мәжбүр. Ябыҡ малды һуйыуы ла, һатыуы ла йәл, беҙҙең яҡтарҙа ҡыш майға тиклем һуҙыла. ҡайһы бер шәхси хужалыҡтар мал һанын кәметмәү маҡсатында бесән һатып ала. Бесән алтынға тиң заманда был үтемле «тауар»ҙы Белорет яҡтарына Өфө аръяғы райондарынан килтереп һаталар. Бесәндең бер төргәге 3 мең һум тора. Хәйер, баҙар иҡтисады заманында йәшәйбеҙ, уларҙы ла, бесәнде ҡиммәткә һатаһығыҙ, тип ғәйепләп булмай. Аҡса менән мал да туймай...Р. МУСИНА.


Сәйәсәт // Парламентта\nСпирт ҡәлғәһен алыу\nРеспублика парламентының 44-се ултырышы бик тиҙ үтте. Дәүләт Йыйылышы депутаттары хөкүмәткә ҡаршы барманы, ә үҙҙәре көн тәртибендәге ун биш мәсьәләне 45 минут эсендә хәл итте. Алдан күҙалланыуынса, Башҡортостан Республикаһындағы Кеше хоҡуҡтары буйынса вәкил доклады һәм Рәсәйҙең башҡа төбәктәрендәге закон сығарыусыларға мөрәжәғәт төп ваҡиғалар булды. Хәйер, йыйылыусыларҙың иғтибарын, иң элек, өсөнсө уҡыуҙа ҡаралған "алкоголгә ҡаршы"\nзакон проекты йәлеп итте. Депутаттар бер ниндәй төҙәтеүһеҙ "риза" тип тауыш бирҙе - Президент ҡул ҡуйғандан һәм баҫып сығарылғандан һуң ун көн үткәс, ул үҙ көсөнә инәсәк. Тимәк, киске сәғәт 11-ҙән иртәнге 8-гә тиклем спиртлы эсемлектәрҙе ваҡлап һатыуҙы тыйыу март уртаһынан уҡ ғәмәлгә инеүе ихтимал.\nРеспублика омбудсмены Фәтхелислам Тоҡомбәтов депутаттар алдында уҙған йыл өсөн отчет бирҙе - иң элек ул чиновниктарҙың бюрократик баш-баштаҡлығына ялыуҙар йышайыуына иғтибарҙы йәлеп итте. Ул закон сығарыусыларға Вәкил тураһында закон ҡабул итеүҙе оҙаҡҡа һуҙмаҫҡа тәҡдим\nитте, уны депутаттар мартта беренсе уҡыуҙа ҡараясаҡ. Был юлы депутаттар тағы өс республика законының ҡабул ителеүен\nБер юлы өс уҡыуҙа депутаттар уҙған йыл өсөн Башҡортостан\nбюджетына төҙәтмәләр менән закон проектын ҡабул итте. Дөйөм алғанда, килемдәр буйынса уҙған йыл бюджетын, 256 миллион һум өҫтәмә доходтар иҫәпләп, 64,382 миллиард һум күләмендә раҫланылар. Быйылғы йыл да республика өсөн килемле булырға оҡшай, төбәк бюджеты, нигеҙҙә, социаль йүнәлештә ҡалды.\nПарламентарийҙар "Башҡортостан Республикаһы Дәүләт Йыйылышы-Ҡоролтайының РФ субъекттары дәүләт власының закондар сығарыу (вәкәләтле) органдарына мөрәжәғәте"нә бик\nиғтибарлы ҡараны. Ул Мәғариф, фән, мәҙәниәт, спорт, туризм\nһәм йәштәр эштәре буйынса комитеты тарафынан әҙерләнгән. Мөрәжәғәттә Башҡортостандың милли сәйәсәт, милли телдәрҙе өйрәнеү һәм милли мәҙәниәтте үҫтереү өлкәһендә билдәләнгән сараларҙы тормошҡа ашырыу юлдары\n"Һуңғы ваҡытта Рәсәйҙең башҡорттар тупланып йәшәгән ҡайһы бер субъекттарында башҡорт телендә уҡытылған дөйөм\nбелем биреү мәктәптәрен ябыу тенденцияһы күҙәтелә. Туған\nтелде өйрәнеү мөмкинлегенән мәхрүм итеү милли тиңлекте юғалтыуға килтерә", - тиелә мөрәжәғәттә. Дәүләт Йыйылышы депутаттары "Рәсәй Федерацияһында йәшәгән башҡорт халҡы\nяҙмышы өсөн ҙур әһәмиәткә эйә булған был мөһим проблемаға вайымһыҙ ҡалмауҙарын" үтенә.\nПарламент спикеры Константин Толкачев ҡушыуы буйынса\nәҙерләнгән ошондай уҡ мөрәжәғәт РФ мәғариф һәм фән министры Андрей Фурсенко адресына оҙатыласаҡ. Ултырыш тамамланыр алдынан БР тышҡы иҡтисади бәйләнештәр, сауҙа\nһәм эшҡыуарлыҡ министрының беренсе урынбаҫары Валерий\nВәлиәхмәтов депутаттар алдында 2007 йылға республикала бәләкәй эшҡыуарлыҡты дәүләт яҡлауы Республика программаһын "яҡланы". Уға бюджеттан 51 миллион һум аҡса\nкүсереләсәк. Программа авторҙары иҫәп тотҡан төп йүнәлеш\n- региональ продуктта бәләкәй бизнес өлөшө, эшҡыуарҙар иҫәбе кеүек үк, 15 процентҡа булһа ла үҫергә тейеш. Программа сиктәрендә бер миллион һумлыҡ "Башҡортостан Республикаһының 10 иң яҡшы инновацион идеяһы" яңы республика конкурсы булдырылды. Программаға ярашлы, һәр\nмуниципаль берәмектә бизнес-карталар - биләмәләрҙең ентекле перспективалы инвестиция паспорттары барлыҡҡа киләсәк.\nУлтырышта БР Хөкүмәте Премьер-министры Рафаэль Байдәүләтов һәм уның урынбаҫарҙары, Хөкүмәт һәм Федерация Советы ағзалары һәм башҡа рәсми кешеләр ҡатнашты.


(Самарканд битенән йүнәлтелде)\nСәмәрҡәнд (үзб. Samarqand; согд. Smʼrknδh) — халҡының иҫәбе һәм ҙурлығы буйынса Үзбәкстандағы икенсе ҡала, административ үҙәге Сәмәрҡәнд (ѳлкә) виләйәте. Территорияның дѳйѳм майҙаны 120 кв.м. тәшкил итә. 2016 йылдың 1 ғинуарына халҡының иҫәбе 519,6 мең була. Ҡала диңгеҙ кимәленән 702 метр бейеклектә урынлашҡан. Үзбәкстандың тарихи үҙәге - Регистан (Сәмәрҡәнд)|майҙаны һәм Региста́н ансамбле. 2001 йылда ҡала, уның архитектура һәм археологик ҡомартҡылары «Сәмәрҡәнд — мәҙәниәт саты» исеме менән Үзбәкстанда ЮНЕСКО-ның Бѳтә донъя мираҫына ингән объекттар исемлегенә индерелә. Сәмәрҡәнд — донъялағы иң боронғо ҡалаларҙың береһе.. Уға (беҙҙең эраға тиклем VIII быуатта), 742 йылда нигеҙ һалынған. Согдиан ѳлкәһенең һәм дәүләтенең тарихи үҙәге. Ике мең йылдан ашыу ҡала Ҡытай һәм Европа араһындағы Бѳйѳк ебәк юлында мѳһим пункт булып тора. Шулай уҡ ул урта быуат Кѳнсығыштың мѳһим фән үҙәге лә. 875—999 йылдарҙа Сәмәрҡәнд Саманидтар дәүләтенең эре сәйәси һәм мәҙәни үҙәктәренең береһе булып та һанала. 875 йылдан 892 йылға тиклем Сәмәрҡәнд был дәүләттең баш ҡалаһы була. XIV быуатта Тамерлан империяһының һәм Тимуридтар династияһының баш ҡалаһы. 1925—1930 йылдарҙа Сәмәрҡәндә Үзбәк ССР-ың баш ҡалаһына әйләнә.\n6 Ырыуҙар тарихынан\nҠаланың хәҙерге исеме — Сәмәрҡәнд.. Антик әҙәбиәттә ҡала Согдиан булараҡ билдәле. ( Согдиан һәм Мараканд (Мароканд) тарихи ѳлкәләре менән бутарға кәрәкмәй). Герат ғалимы, тарихсыһы һәм географы Хафизи Абру (XV быуат) ҡаланың исемен Шамарҡанд — «Шамар ауылы» булараҡ аңлата. Хәҙерге этимологтар икенсе ѳлѳштәге ҡәнд һүҙен «ауыл, ҡала», тәүге ѳлѳштѳ asmara- «таш» һүҙенән тип белдерә. Ҡайһы бер ғалимдар «Сәмәрҡәнд» һүҙе тѳрки телдән килеп сыҡҡан һәм «Бай ауыл» тигәнде аңлата тип бара. Был турала урта быуат ҡытай сығанаҡтары хәбәр итә. Улар Сәмәрҡәндте , «уңдырышлы ҡала» тигәнде аңлатҡан «Си-ми-се-кан» исеме менән атай. Ошо уҡ версияны ғалим-энциклопедист бу Райхан аль-Беруни ла хуплай , XIII быуаттың Әрмән йылъяҙмасыһы Сумбат «Сәмәрҡәнд», тимәк «кѳр йәки уңдырышлы ҡала» тип хәбәр итә; Тамерлан һарайының Испан илсеһе, үҙенең сәйәхәтен яҙыуы менән билдәле булған Руй Гонсалес де Клавихо Сәмәрҡәнд тураһында яҙғанда уның «бай ауыл» тигән мәғәнәне аңлатҡан ысын исеме «Симескинт» булыуын аңлатып тормай. .\nСәмәрҡәнд тораларының мәҙәни ҡатламдарында боронғо кешеләрҙең утты үҙләштереүе билдәле була. Уның тирәләй һуңғы палеолит осоро кешеләренең тѳп йәшәү эшмәкәрлеге туплана.. Сәмәрҡәнд — беҙҙең эраға тиклем VIII быуатта нигеҙ һалынған, донъялағы иң боронғо ҡалаларҙың береһе. Уны Рим һәм Нанкин ҡалаларының тиҫтере тип атарға ла була. Сәмәрҡәндкә нигеҙ һалыныуҙың тәүге ун йыллығында Библияны тѳҙѳү башлана, Боронғо Грецияла тәүге олимпия уйындары уҙғарыла, Финикий яҙмаһы фонында Грек алфавиты барлыҡҡа килә. Ҡаланың барлыҡҡа килеүенең тәүге быуатында Урта Азияла Согдиан, Бактрия, Хорезм һәм Парфия кеүек боронғо дәүләттәр һәм цивилизациялар барлыҡҡа килә. Антик тарихта Сәмәрҡәнд, беҙҙең эраға тиклем VI быуатта уҡ зороастризмдың изге китабы — Авестала һүрәтләнгән Согдиан дәүләтенең баш ҡалаһы булараҡ билдәле була. Рим империяһы һәм Боронғо Греция тарихсылары яҙмаларында ҡала тәүге тапҡыр Мараканд (грек. Μαρακάνδα) исеме менән телгә алына. Уны Квинт Курций Руф, Арриан, Страбон һәм Сәмәрҡәндте (был ваҡытта ул, беҙҙең эраға тиклем 329 йылда, нығынған һәм үҫешкән ҡала була) баҫып алған Александр Македонскийҙың башҡа биографтары ла ҡуллана. IV—V быуаттарҙа Сәмәрҡәнд кѳнсығыш иран телендә һѳйләшкән тѳрки ҡәбиләләр — тхиониттар һәм кидариттар власы аҫтында була. VI быуат башында эфталиттар тарафынан яуланып алына һәм составында Хорезм, Согдиан, Бактрия һәм Гандхар булған империяға инә.\n567—658 йылдарҙа Согдиан үҙәге булараҡ Сәмәрҡәнд Тѳрки һәм Кѳнбайыш тѳрки ҡағанаттары бойондороғонда була. Тѳрки-согдийҙың тығыҙ бәйләнеше тѳрки һәм согдий телдәре һүҙҙәрен үҙ-ара үҙләштереүгә булышлыҡ итә. Боронғо тѳрки ҡағанаттарының иртә эпиграфик яҙмаларында согдий теле рәсми тел булып һанала. Согдий текстарында һәм документтарынд тѳрки телдән үҙләштерелгән һүҙҙәр осрай.. 712 йылда ҡала Кутейба ибн Муслим етәкселегендәге ғәрәп баҫҡынсылары тарафынан яулап алына. 806—810 йылдарҙа ҡалала Рафи ибн Лейс восстаниеһы була. Уны баҫтырыуҙа урындағы аристократ Саман-худаттың ейәндәре ҡатнаша.\n875—999 йылдарҙа Сәмәрҡәнд Саманидтар дәүләтенең иң эре сәйәси һәм мәҙәни үҙәктәренең береһе була. 875 йылдан 892 йылға тиклем был дәүләттең баш ҡалаһы була. Тѳрки династия Караханитар йәки илекхандар идара иткән ваҡытта Сәмәрҡәндта тәүге мәҙрәсә тѳҙѳлә. Уларҙың иң билдәлеһе (1040—1068 йылдарҙа) Ибраһим тамгач-хан мәҙрәсәһе була. Ибраһим Хѳсәйен Ҡараханид идара иткән осрҙа (1178—1200 йылдарҙа) рәсемдәр менән биҙәлгән монументаль һарай тѳҙѳлә. 1212 йылда караханид Осман восстаниеһын баҫтырғандан һуң, Сәмәрҡәнд Хорезмшах дәүләте составына инә. 1220 йылда тулыһынса Сыңғыҙхан тарафынан талана 1365 йылда ҡалала Маулана-задэ, Абу Бекр Келеви һәм Хурдак Бухари етәкселегендәге сербедар восстаниеһы башлана.\nТамерлан һәм Тимериҙәр идара иткән (1370—1499 йылдарҙа) ошо империяның баш ҡалаһы була. Ҡаланың ѳҫтѳнлѳк иткән күпселек архитектура шедеврҙары ошо дәүерҙә тѳҙѳлә. Был, монгол осоронан һуң, Сәмәрҡәндтең юғары үҫеш юлында булған дәүере. Тимер баш ҡаланың үҫеше ѳсѳн ҙур хәстәрлек күрһәтә, уны бѳтә донъяның баш ҡалаһы итеп күрергә теләй. Яулап алынған илдәрҙән кѳсләп ҡыуып алып килгән оҫталар арҡаһында һѳнәрселек һәм сауҙа үҫешә. Ҡалала мѳһаббәт һарайҙар, мәсеттәр, мосолман мәктәптәре, мәҙрәсәләр, кәшәнәләр тѳҙѳлә. Сәмәрҡәнд биналары дәүләтте һәм уны тѳҙѳүсене данлаған монументтар формаһында тѳҙѳлә, йыһаздар ҙа иң ҡиммәтлеһе була. Баш ҡаланың бѳйѳклѳгѳн күрһәтеү ѳсѳн, Тимур тирә-яҡтағы ауылдарға Кѳнсығыштағы Багдад, Дамаск, Шираз кеүек эре ҡалаларҙың исемен бирә. Ул шулай уҡ тѳрлѳ илдәрҙең билдәле шағирҙарын, музыканттарын, ғалимдарын йыйырға ынтыла.\nСәмәрҡәнд тигеҙ ерҙә урынлашҡан һәм тупраҡлы үҙәк, тәрән соҡор менән уратып алынған. Ҡала аръяғында бик күп ѳйҙәр теҙелеп киткән. Бѳтә ҡалала баҡса һәм виноградлыҡтар таралып киткән. Ҡала ситендәге баҡсаларҙа ҙур һәм билдәле биналар күп. Сеньор (Тимур күҙ уңында тотола) был ҡаланы бик ныҡ данлағыһы килә, шуға ниндәйҙер ерҙәрҙе яулап алғас, шул ерҙәрҙән ҡалала һәм уға яҡын ерҙәрҙә йәшәтер ѳсѳн кешеләр килтерә. Бигерәк тә тѳрлѳ һѳнәрселек буйынса оҫталарҙы күп йыя. Дамасканан донъяла иң яҡшыһы тип табылған туҡыусыларҙы, ҡорал яһаусыларҙы, уҡтан атыу оҫталарын, быяла һәм балсыҡ эшкәртеүселәрҙе, ә Тѳркиәнән арбалетсыларҙы һәм үҙе таба алған башҡа оҫталарҙы: ташсыларҙы, ювелирҙарҙы килтерә.\nМирза Олоғбәк идара иткән осорҙа Сәмәрҡәнд донъя фәне үҙәгенә әйләнә. Бында яңы юғары уҡыу йорттары - мәҙрәсәләр һәм обсерваториялар тѳҙѳлә. Ҡалала Кѳнсығыш мосолмандарының иң аҡыллы фән эшмәкәрҙәре эшләй.\nШейбани хан һәм Кучкунджи хан идара иткән ваҡытта Сәмәрҡәнд Шейбанид дәүләтенең баш ҡалаһы булып ҡала. Был осорҙа ҡалала архитектура тѳҙѳлѳшѳ дауам итә. Шейбани-хан, уның килене Михр Султан Ханум мәҙрәсәләре тѳҙѳлә. Колония булып йәшәгән осорҙа быларҙың барыһы ла ҡыйратыла. Ҡала, 1533-1540 йылдарҙа, Убайдулла хан шейбаниды власына күскәс, баш ҡала булыу әһәмиәтен юғалта.\nСәмәрҡәндтең климаты – эске-континенталь субтропик. Ҡыш уртаса ноябрҙең икенсе ун кѳнлѳгѳнән марттың икенсе декадаһына тиклем дауам итә. Ҡышҡыһын оҙаҡ булмаған, 3-7 кѳн, һыуыҡтар булыуы ихтимал (тѳнгѳ температура −12&nbsp тиклем;°C, һирәк ваҡыт −20 °C тиклем). Күбеһенсә епшек кѳндәр була. Бындағы йәй апрелдең икенсе декадаһынан октябрҙең уртаһына тиклем була. Июнь, июль айҙарында кѳндѳҙгѳ температура 40 градусты ашып китә..\nОлоғбәк мәҙрәсәһе (Сәмәрҡәнд) — 1471 йылдағы кѳнбайыш ҡоролма. Унда яҡынса 100 студент белем алған.\nМедресе Шердор — 1636 йылдағы кѳнсығыш ҡоролма.\n↑ Сәмәрҡәнд менән Флоренция туғандаш ҡалалар була = Anons.uz, Anons.uz (16 февраль 2015).\nhttps://ba.wikipedia.org/w/index.php?title=Сәмәрҡәнд&oldid=828815 ҡабул ителгән\nБыл бит һуңғы тапҡыр 17:20 7 сентябрь 2018 үҙгәртелгән.


Өфөлә мәшһүр бейеүсе һәм хореограф Рудольф Нуриевтың тыуған көнөн билдәләйҙәр // Мәҙәниәт | новости башинформ.рф\nӨфөлә мәшһүр бейеүсе һәм хореограф Рудольф Нуриевтың тыуған көнөн билдәләйҙәр\n15:53, 17 марта 2015 Мәҙәниәт\n17 мартта бөтә донъя Рудольф Нуриевтың тыуған көнөн билдәләй. Бөгөн ХХ быуаттың мәшһүр бейеүсеһе һәм хореографына 77 йәш тулған булыр ине. Уның сағыу ижады һәм үҙенсәлекле биографияһы күп фильмдарҙың, спектаклдәрҙең, китаптарҙың һәм ғилми тикшеренеүҙәрҙең нигеҙенә һалынды.\nБөгөн Рудольф Нуриев исемендәге Башҡорт хореография колледжында иҫтәлекле саралар үтте. Осрашыуға балет артисы һәм хореограф Хашим Мостаев һәм журналист Нина Жиленко саҡырылғайны. Балалар һәм уҡытыусылар уларҙың хәтирәләрен тыңланы. Улар өсөн Рудольф Нуриевҡа арналған викторина ла ойошторолдо.\n— Беҙ йыл һайын ошондай саралар үткәрәбеҙ. Бөгөнгө осрашыу уҡыусылар өсөн бик ҡыҙыҡлы һәм фәһемле булды. Хәҙер балалар легендар шәхес хаҡында күберәк белә, — тип хәбәр итте колледж директоры Олия Вилданова.\nИҫтәлекле дата айҡанлы бөгөн Мәжит Ғафури исемендәге Башҡорт драма театрында «Руди — Never off» спектакле сәхнәгә ҡуйыла. Спектаклдең режиссеры — Айрат Абушахманов. Төп ролде Урал Әминев башҡара.\nБашҡорт опера һәм балет театрында Рудольф Нуриев исемендәге XХ Халыҡ-ара балет сәнғәте фестиваленә әҙерлек эштәре бара. Фестиваль 22 мартта Валерий Гаврилин музыкаһына ижад ителгән «Анюта» балеты менән асыла. Башҡорт театрында музей экспозицияһы эшләй, унда Рудольф Нуриевҡа бәйле һирәк осраған артефакттарҙы һәм фотоматериалдарҙы күрергә мөмкин.


РАДИЙ ХӘБИРОВТЫҢ ЯҢЫ ФОТОЛАРЫ\n7 Ғинуар 2020, 12:02\nРеспублика Башлығының ниндәй фотолары халыҡта ҙур ҡыҙыҡһыныу уятты?\nРеспублика Башлығы Радий Хәбиров социаль селтәрҙә үҙенең йәнә бер дуҫы - тутыйғош менән фотоһы менән уртаҡлашты һәм “2020 йылға пландар ҡорабыҙ” тигән яҙып ҡуйҙы.\nӘйткәндәй, төбәк Башлығының был фотоһы, башҡаларынан айырмалы рәүештә, йылы өй мөхитендә төшкәнлеге менән айырылып тора, шуға күрә социаль селтәрҙә фотоға ҡарата төрлө комментарийҙар яҙылды, теләктәр әйтелде.\nРадий Хәбировтың ошо көндәрҙә улы Фәрит менән төшкән фотоһы ла республика халҡында ҙур ҡыҙыҡһыныу уятты. “Был егеттең исеме – Фәрит. Шулай килеп сыҡты, бөгөн атайым Фәрит Барый улының Тыуған көнө. 90 йәш тулған булыр ине...\nШул иҫ киткес һәм көслө кешенең рухы бөгөн ошо бәләкәстә йәшәй”, - тиелгән был матур фотоға аңлатмала.


Республикабыҙҙың 100 йыллығы уңайынан Мәскәүҙә Башҡортостан көндәре була | «Ашҡаҙар» радиоhы сайты\nРеспубликабыҙҙың 100 йыллығы уңайынан Мәскәүҙә Башҡортостан көндәре була\nРеспубликабыҙҙың 100 йыллығы уңайынан Федерация Советында Башҡортостан көндәре үтә. Киңәйтелгән комитет ултырыштарында республиканың стратегик үҫеше, иҡтисади проекттар, илдең башҡа төбәктәренә лә таратырлыҡ башланғыстар буйынса фекер алышыу уҙғарыла. Дәүләт Йыйылышы – Ҡоролтай рәйесе урынбаҫары Эльвира Айытҡолова белдереүенсә, Федерация Советындағы презентация иҡтисади өлкәлә һәм социаль сәйәсәттә күләмле проекттарҙы тормошҡа ашырырға ярҙам итә. Республикаға инвестициялар йәлеп итеүҙә лә әһәмиәте буласаҡ. Башҡортостан көндәре март айына тәғәйенләнгән.


Бала күңеленең белгестәре\nКескәйҙәр менән эшләү өсөн бала күңеленең белгесе булыу мөһимдер ул. Был һөнәр ысын мәғәнәһендә балаларға һөйөү, ихтирам талап итә, сөнки тап балалар баҡсаһында алған тәрбиә уның киләсәк тормошона нигеҙ һала ла инде.\nОшо һөнәр эйәләре араһында эш тәжрибәләре менән уртаҡлашыу, яңы тәрбиәүи дәрес өлгөләре уйлап табыу, күрһәтеү, иң-иңдәрҙе билдәләү маҡсатында 2009 йылдан алып районда “Йыл мәктәпкәсә белем биреү педагогы” конкурсы үткәрелә килә. Райондың 42 педагогы ошо конкурста ҡатнашып өлгөргән дә инде.\nБыйыл конкурс “Миләшкәй” балалар баҡсаһында башланып, өс көн барҙы. Яңы асылған “Тирмәкәй” балалар баҡсаһынан ғына өс кеше ҡатнашыуы ла шатлыҡлы күренеш. Бәйге төрлө белгестәр ҡатнашыуы, шулай уҡ йәш айырмаһы төрлө булыуы менән айырылып торҙо. Бына улар: “Миләшкәй” балалар баҡсаһының музыкаль етәксеһе Татьяна Александровна Баранова, Яңғыҙҡайын балалар баҡсаһы тәрбиәсеһе Венера Радик ҡыҙы Ғәзизова, Аҡкүл мәктәпкәсә йәштәге төркөм тәрбиәсеһе Людмила Михайловна Генералова, “Тирмәкәй” балалар баҡсаһының музыкаль етәксеһе Светлана Борисовна Есмагамбетова, ошо уҡ баҡса тәрбиәсеһе Гөлназ Әшрәф ҡыҙы Юлмөхәмәтова, уҡытыусы-логопеды Альфира Рәйес ҡыҙы Юнысова, “Әкиәт” балалар баҡсаһының уҡытыусы-логопеды Әлфиә Совет ҡыҙы Ефремова, Табын ауылының “Аленушка” балалар баҡсаһы тәрбиәсеһе Таңгөл Әлфәрис ҡыҙы Зайцева, “Тирәккәй” балалар баҡсаһы тәрбиәсеһе Светлана Викторовна Ковальская, “Миләшкәй” балалар баҡсаһының уҡытыусы-логопеды Ләйсән Ислам ҡыҙы Табулдина, Красноусолдағы 2-се мәктәптең Родина ауылы филиалы “Кескәйҙәр” балалар баҡсаһы тәрбиәсеһе Алена Олеговна Федорова, бәйгелә ҡатнашырға йөрьәт иткән.\nКонкурсты тантаналы асыуҙа мәғариф бүлеге начальнигы урынбаҫары Розалия Таһирова, уҙған еңеүсеһе Алена Әбдрәшитова һәм мәғариф бүлегенең профсоюз ойошмаһы етәксеһе Альберт Насиров сығыш яһап, һәр береһенә еңеллек, уңыштар теләне. Балалар ижады үҙәгендә шөғөлләнеүсе кескәйҙәрҙең, “Әкиәт”, “Миләшкәй” балалар баҡсаһы тәрбиәләнеүселәренең йыр-бейеүҙәрен барыһы ла яратып, күңел биреп ҡараны.\nКонкурсанттар иң тәүҙә “Балалар менән педагогик кисә” тип аталған темаға “Әкиәт”, “Миләшкәй” балалар баҡсаһында асыҡ дәрестәр үткәрҙе, һуңынан “Педагогик асыш”тарын күрһәтте. Бында инде уларҙың балалар менән уртаҡ тел таба белеүҙәре, үҙ һөнәренең асылын, оҫталыҡтарын күрһәтеү төп шарт булып торҙо. “Оҫталыҡ дәрестәре” күрһәткәндән һуң, “Мәғариф бүлеге начальнигы менән һөйләшеү” темаһына мәғариф бүлеге начальнигы Рауил Ғәбдрәшит улы Солтанморатов менән аралашып, кәңәшләшеү быйылғы конкурстың үҙенсәлеге булды.\n- Был конкурс көн һайын сәғәт 9-ҙан 4-кә тиклем көсөргәнешле барҙы. 24 йәшлектәрҙән алып, 50 йәштән үткән тәжрибәле педагогтар ҡатнашты бында. Уларҙың икеһе музыкаль етәксе, өсәүһе уҡытыусы-логопед, ҡалғандары тәрбиәсе булыуы конкурсты байытты, йәнләндерҙе генә. Һәр береһенең тырышлығы, үҙ эшенә мөкиббән бирелгәнлеге күренде, - тип сығыш яһаны йомғаҡлау тантанаһында мәғариф бүлегенең мәктәпкәсә белем биреү буйынса методисы Лира Мөхәмәҙей ҡыҙы Бәхтейәрова.\nМәғариф өлкәһендә ниндәй генә үҙгәрештәр булмаһын, балалар баҡсаһы хеҙмәткәрҙәре һәр саҡ үҙ эшенең оҫтаһы булып ҡала. Сөнки балалар күңеле һиҙгер, улар дөрөҫлөк, матурлыҡ, яҡшылыҡты ғына күрә. Был вазифала үҙеңде мәжбүр итеп эшләп булмай. Шуға ла конкурста ҡатнашҡан һәр кемде еңеүсе тип атарға була. Жюри ағзалары Р.Таһирова, Л.Бәхтийәрова, А.Насиров, В.Ҡунафина (Сәйетбаба), Л.Иванова (Мораҡ), Л.Логинова (Ташлы) “Хеҙмәттәшлек оҫтаһы” номинацияһында - Л.Табулдинаны, “Иң яҡшы Интернет-портфолио” - С.Есмагамбетованы, “Иң яҡшы педагогик табыш” - Л.Генералованы, “Иң яҡшы күргәҙмә технологияларын ҡулланыу” - А.Юнысованы, “Балалар баҡсаһы өмөтө” - А.Федорованы, “Уңышҡа табан” - В.Ғәзизованы, “Халыҡ йолаларын һаҡлап” Т.Зайцеваны, финалға сыҡҡан “Миләшкәй” балалар баҡсаһының музыкаль етәксеһе Т.Баранова, “Әкиәт” балалар баҡсаһының уҡытыусы-логопеды Ә.Ефремова, “Тирмәкәй” балалар баҡсаһы тәрбиәсеһе Г.Юлмөхәмәтованы билдәләп, уларға Маҡтау ҡағыҙҙары, сәскә гөлләмәләре һәм бүләктәр тапшырҙы. Ә инде “Балалар баҡсаһы педагогы – 2019” конкурсы еңеүсеһе тип “Тирәккәй” балалар баҡсаһы тәрбиәсеһе Светлана Викторовна Ковальская танылып, барыһы ла уны көслө алҡыштарға күмде. Еңеүсегә “Фомин” икмәкханаһы матур итеп биҙәп бешергән торт тапшырылды. Уны алда республика бәйгеһендә ҡатнашыу көтә. Үҙ эшен яратҡан, уны төплө белгән педагог бында ла һынатмаҫ тип уйлайбыҙ. Сөнки уның районыбыҙҙа таяныр, өлгө алырлыҡ хеҙмәттәштәре күп булыуына тағы бер тапҡыр инандыҡ. Конкурстың йомғаҡлау өлөшө “Әкиәт” балалар баҡсаһының “Йәйғор” вокаль ансамбле (Л.Мәүлетҡолова, А.Латипова, Р.Анисимова, Ф.Сафина, гармунда В.Хөсәйенова) башҡарыуындағы “Тыуған яғым гөлдәр иле” йыры менән тамамланды. Киләсәктә лә балаларыбыҙҙы донъяны танып-белергә өйрәтеүҙә, уларға тәрбиә биреүҙә арымай-талмай эшләргә яҙһын кескәйҙәр менән эшләүсе педагогтарғ


Android өсөн Ҡөрьән Академияһы ҡушымтаһы\nҠөрьән Оnline уҡығыҙ\nҺүҙҙәр буйынса юлдар аҫтындағы тәржемә. Хәҙер һеҙ Ҡөрьәндең һәр бер һүҙен уңайлы булған телдә күрә хәм уҡый алаһығыҙ. Һүҙҙәр буйынса тәржемә Ҡөрьән аяттарын аңлауҙы һәм ғәрәп телен өйрәнеүҙе еңеләйтер.\nҠөрьәнде онлайн тыңлағыҙ. Хәҙер һеҙ юғары сифатта тыңлай һәм Ҡөрьән уҡыуҙы оригинал ғәрәп телендә, рус, инглиз һәм башҡа телдәргә тәржемәләрен яҙҙырып ала алаһығыҙ. Мишәри Рәшид әл-Әфәси, Мәхмүд Хәлил әл-Хүссәри, Ғәбдүл-Бәсит, Йәсир әл-Дөссәри, Әймән Сүвәйд һ. б. һымаҡ 50 Ҡөрьән уҡыусы асыҡ.\nҺүҙҙәрҙе һүҙләп айырыу һәм тәджвид ҡағиҙәләрен яҡтыртып күрһәтеү. Беҙ, уҡыусы әйткән һүҙҙәрҙе әйтелеш ваҡытында айырып күрһәтер өсөн, заманса технологиялар ҡулланабыҙ. Был режим һеҙгә Ҡөрьән һүҙҙәрен дөрөҫ әйтергә өйрәнергә ярҙам итер. Шулай уҡ идғәм, мәдд һ. б. тәджвид ҡағиҙәләренә күрһәтмәләр менән ҡулланығыҙ. Ҡулланылған ҡағиҙәне күрер өсөн, курсорҙы төҫлө хәрефтәргә йүнәлтеү ҙә етә.\nӘлеге ваҡытта беҙҙең сәхифәлә ғәрәп, рус һәм башҡа телдәрҙә әс-Сәғиди, ибн Кәҫир, Джәләләйн һымаҡ 50 ашыу Ҡөрьән тәфсирҙәре бар. Уларҙың ҡайһы берҙәрен һеҙ тик беҙҙең сәхифәлә генә уҡый алаһығыҙ. Кәрәкле аят, сүрә, бит йәки джүзде һайлап мәҙинәүи мүсхәфтең кәрәкле урынына күсер өсөн, Ҡөрьән буйынса навигацияны ҡулланығыҙ.\nЯтлау һәм тикшереү буйынса уникаль технологиялар Ҡөрьәнде ҡыҫҡа ваҡыт эсендә ятларға мөмкинлек бирә. Был ҡорамалдар көндәлек тәжрибә өсөн балаларға ла, ололарға ла тура киләсәк. Хәфиздәрҙе әҙерләү программаларына ла уларҙы еңел өҫтәп була.\nҺүҙлек аяттар тәфсирҙәренең мәғәнәһен яҡшыраҡ аңларға һәм Ҡөрьән сүрәләрен тиҙерәк ятларға ярҙам итәсәк. Был ҡорамалды һүҙлек һаҡламығыҙҙы тулыландырыр өсөн ҡулланығыҙ. Ҡөрьәндең бар һүҙҙәрен ятлап алғас, ә был яҡынса 15000 уникаль һүҙ, һеҙ ғәрәп телен еңел аңлай һәм унда һөйләшә аласаҡһығыҙ.\nҮҫешегеҙҙе күҙәтегеҙ, бығаса өйрәнелгән аяттарҙы ҡабатлағыҙ һәм яңыларын башлағыҙ. Мастер-тест ярҙамында Ҡөрьәндең ятлап алынған аяттары буйынса белемдәрегеҙҙе тикшерегеҙ. Һаман да икеләнеп торһағыҙ, тестар эмуляцияһын ҡулланығыҙ. Система һеҙҙең сибек урындарығыҙҙы күрһәтәсәк, әммә хаталар тип һанамаясаҡ.\nҠөрьәнде интерактив дәрестәр буйынса өйрәнегеҙ\nИнтерактив уҡыу курстары. Сәхифәлә лекциялар 5-7 минутлыҡ видео-роликтар форматында күрһәтелгән. Уңай ваҡытта өйрәнегеҙ. Хәҙер ниндәй ҙә булһа ҡатмарлы теманы аңлауы күпкә еңелерәк буласаҡ.\nТестар үтеү системаһы һәм өҫтәлмә материалдар. Алынған белемдәрегеҙҙе тикшерер өсөн, дәрестәрҙән һуң уртаса һәм мастер тесттар үтегеҙ. Шпаргалкалар һәм яҙҙырып алыу өсөн материалдар үтелгән темаларҙы тәжрибәлә нығытырға ярҙам итер.\nӨйрәнеү алға барышы. Лекциялар төҙөлөшө дәрестәр үтеү эҙмә-эҙлелеген аңларға ярҙам итер. Һуңғы туҡталып ҡалған урындан башлағыҙ. Проактив система роликтарҙы алға әйләндерергә йәки фон режимында тыңларға бирмәй, шулай итеп һеҙ һәр саҡ темаға тулыһынса бирелә алаһығыҙ.\nБелем кимәлегеҙҙе белдереүсе тест үтегеҙ һәм уҡыуҙы башлағыҙ теләгән кимәлдән\nҠөрьән белгестәре тарафынан әҙерләнгән ҡабатланмаҫ аудио-, видео-китапханалар һәм башҡа материалдар ҡыҙыҡһындырған темаға материал йыйырға мөмкинлек бирә. Уҡыуҙа оҫталығығыҙға, маҡсаттарығыҙға, ҡыҙыҡһыныуҙарығыҙға бәйле индивидуаль тәҡдимдәр алығыҙ. Интерактив күнекмәләр материалды 2 тапҡыр еңелерәк үҙләштерергә ярҙам итә.


Ир-егет яуҙа һынала » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Ир-егет яуҙа һынала\nИр-егет яуҙа һынала 06.05.2015 // Йәмғиәт\nЛегендар батырыбыҙ Даян Мурзинды студент саҡтан күреп беләм. 1975 йылда Генрих Гофмандың “Ҡара генерал” әҫәре баҫылып сыҡҡас, китапты йотлоғоп уҡығаным әле лә иҫтә. 2011 йылдан Чехияла йәшәйем. Д.Мурзиндың вафатынан һуң чех яҙыусыһы Ростислав Макуликтың “Ҡара генерал” кемде туҡмаған?” исемле очеркы донъя күрҙе. Мәҡәләнең Чех Республикаһының “МФ Днес” тигән абруйлы гәзитендә баҫылыуы ҡыуандырҙы.\nАртабан ҡыҙыҡһыныуым Моравияның Брнолағы иң ҙур китапханаһына — “Моравске земске книһовна”ға алып килде. Бында яҡташыбыҙ хаҡында байтаҡ мәғлүмәткә юлыҡтым. Чех телендәге материалдар менән дә танышып сыҡтым, уларҙы Башҡортостанда өйрәнелгән сығанаҡтар менән сағыштырҙым. Шуны әйтә алам: айырма ҙур! Беҙҙә мәғлүмәт күбеһенсә батырҙың тормош биографияһын һөйләп сығыуға, батырлыҡтарын һанауға ҡайтып ҡалһа, Чехияла яугирҙең партизан эшмәкәрлеге, ҡаһарманлығы, хатта хаталары тураһында асыҡтан-асыҡ яҙалар.\nҺәр нәмәнең үҙ сәбәбе бар. Даян Мурзин Тыуған илдән алыҫта, элекке Чехословакияла һуғышҡан — был бер. Ә чех телен белмәү, хәҙер килеп социализм емерелгәндән һуң, был халыҡ менән аралашмау яҡташыбыҙҙың 1944 — 1945 йылдарҙағы партизан эшмәкәрлеген асыҡларға мөмкинлек бирмәй. Европала иһә яҡташыбыҙ хаҡында диссертациялар, китаптар яҙып, кинофильмдар төшөргәндәр. Улар, әйтергә кәрәк, беҙҙең кинофильмдарҙан бик ныҡ айырыла. Даян Мурзинды күреп белгән иптәштәренең, яуҙаштарының хәтирәләре ҡулланыла. Әйткәндәй, Прлов, Плоштина трагедияһының шаһиттарын — Ян Жижка бригадаһы партизандарын — әле лә осратырға мөмкин. Күптәре был яҡты донъяла юҡ, әлбиттә, ләкин иҫәндәре – үҙе бер хазина. Улар йыл һайын 9 Майҙа Карловы Вары ҡалаһында осраша, матбуғатта сығыш яһай, Ян Жижка бригадаһының исемен бысратырға тырышыусыларҙы тәнҡитләй, һәләк булған партизандар ҡәберлегенә сәскәләр һала. Даян Мурзин иҫән сағында дуҫтары янында егерме ике тапҡыр булған, Чехословакияның азат итеүсеһе булараҡ, Карловы Вары курортында бушлай дауаланған.\nБашҡорт әҙәбиәтендә һәм журналистикаһында Г. Гофмандың “Ҡара генерал”ынан тыш (ә ул 1993 йылда ғына башҡортсаға тәржемә ителде), Ибраһим Абдуллиндың “Ҡыҙыл ысыҡ” пьесаһы, Нәжиб Асанбаевтың “Ҡара генерал” эссеһы, Зәйни Рафиҡовтың ”Адольф Гитлерҙың шәхси дошманы”, Ризуан Хажиевтың “Помнят высокие Татры”, Закир Зиннәтуллиндың “Новая встреча на Дунае – мост в будущее”, Миләүшә Ҡолмөхәмәтованың “Чего заслуживает “Черный генерал?” тигән очерктары бар. Ошо әҫәрҙәр, мәҡәләләр араһында үҙенең фекер тәрәнлеге менән Н. Асанбаевтың “Ҡара генерал” эссеһы айырылып тора, сөнки автор бала саҡтан белгән дуҫы хаҡында “Кем ул Даян Мурзин? Барыбыҙ ҙа уны яҡшы беләбеҙме? Был ғәжәйеп шәхескә уның ҡорҙаштары, йәшерәк быуын вәкилдәре, Хөкүмәт вәкилдәре нисек ҡарай? “Ҡарай” тигән һүҙҙе мин был кешенең күрһәткән хеҙмәттәрен тейешенсә баһалау, уның ҡәҙерен белеү мәғәнәһендә ҡулланам. Һәм был һорауға үҙемдең күҙлегемдән сығып баһа бирәсәкмен. Әммә яңылышмамдыр тип уйлайым, сөнки Даян Баян улын минән дә яҡшыраҡ белгән кеше һирәктер. Уның күпселек ҡорҙаштары, утлы яу ҡырҙарын бергә үткән яугир дуҫтары был донъяла юҡтар инде” тигән һүҙҙәре проблемалы һорауҙар күтәрә, уның иҫ киткес батырлыҡтарының серенә төшөнөргә тырыша.\nӘ кино сәнғәтендә эштәр нисек тора һуң? Рәсәй һәм Башҡортостан киностудияһы Даян Мурзин тураһында Бөйөк Енеүҙең 65 йыллығына кинофильмдар төшөрҙө, ләкин улар ҙа күп түгел. Үҙемә ҡалһа, режиссерҙар Радик Ҡоҙаяров менән Алексей Сидоровтың “Ҡара генерал”ы күңелгә яҡын, ләкин был ғына Башҡортостан мәҙәниәте өсөн аҙҙыр, тип уйлайым. Даян Баян улына арналған кинофильмдарҙың, әлбиттә, словак, чех, немец, инглиз телдәрендә төшөрөлгәндәренән айырмалы, сифаты камил булһа ла, йөкмәткеһе, мәғлүмәтлелеге яғынан улар ныҡ айырыла. Сит ил кинофильмдарында элекке партизандар менән әңгәмәләшеп, ваҡиғаларҙың тарихи дөрөҫлөккә нигеҙләнгән булыуына, факттарға ҙур иғтибар бирелә. Әҙәм балаһы йә аҡтан, йә ҡаранан тормаған кеүек, Даян Мурзиндың хеҙмәте тураһында ла, етешһеҙлектәре хаҡында ла һөйләйҙәр. Кем белә, бәлки, киләсәктә поляк, венгр, немец, инглиз телен яҡшы белгән, әҙәбиәт менән ҡыҙыҡһынған йәштәр уларҙы башҡортсаға тәржемә итер, сит телдәрҙә партизан эшмәкәрлеген өйрәнеп, Башҡортостанға яҡташыбыҙ хаҡында яңы мәғлүмәттәр еткерер.\nҺуғыш ваҡыты — ул үлем, мәхшәр, туғандарыңды, яҡындарыңды, дуҫтарыңды юғалтыу, уларҙың йылыһына мохтажлыҡ кисереү, билдәһеҙлек, аслыҡ, емереклек, ҡыҫҡаһы, ҡанлы һәм ауыр осор. Был тауҙарҙа хәрәкәт иткән партизандар һуғышына айырыуса ныҡ ҡағыла. Чех яҙыусыһы, юрист, тарихсы, журналист һәм йәмәғәт эшмәкәре Ярослав Поспишилдың Д. Мурзин етәкселек иткән Ян Жижка бригадаһы партизандары тураһында “Гиеналар” исемле китабы бар, ул архив, НКВД яҙмаларын ҡулланып, Ян Жижка бригадаһында һуғышҡан элекке партизандар, шул осорҙо яҡшы хәтерләгән кешеләр менән һөйләшеп яҙылған, 1996 һәм 1998 йылдарҙа ике тапҡыр нәшер ителгән. Асылда партизандар һуғышын тулы ысынбарлыҡта һүрәтләгән йыйынтыҡтың да етешһеҙлектәре бар: ул да булһа – авторҙың бөгөнгө сәйәсәттең “тирмәне”нә һыу ҡойоуы. Әҫәр буйынса “Гиеналар” тигән кинофильм төшөрөлгән. Авторҙың “Гиеналар, геройҙар һәм башҡалар”, “Геройҙар һәм һатлыҡ йәндәр”, “Г. Гейдрихтың үлеме” тигән очерктары ла тотошлайы менән Даян Мурзин етәкселегендәге Ян Жижка бригадаһына арналған. Тағы ла бер популяр йыйынтыҡ — “Үлем “Энгельхен” тип атала” исемлеһе 1968 йылда баҫылған, авторы — Ян Жижка бригадаһының отряд командиры, Даян Мурзин менән таныш булған Ладислав Мначек. Бөгөн был китап буйынса төшөрөлгән “Үлем “Энгельхен” тип атала” тигән киноһы 1944 — 1945 йылдарҙағы партизандар һуғышын иң дөрөҫ сағылдырған фильм иҫәпләнә. Чехтарҙың яратып уҡыған авторҙарының береһе – Карл Рихтер һуғышҡа тиклем үк элекке Чехословакияла йәшәгән немец халҡы проблемаһын сағылдырған “Студенттар”, ”Батырҙар еңелмәй”, “Карпаттағы апокалипсис”, ”Карпат аръяғы русынялары азатлыҡ өсөн һуғыша” һәм яҙыусы С. Петрас менән авторҙашлыҡта “Танктар Остраваға юллана”, “Чехословакияны азат итеү”, “Азатлыҡ яулаусылар” исемле йыйынтыҡтар ижад иткән. К. Рихтер Ян Жижка партизандар бригадаһы хаҡында “Көнбайыш Карпат операцияһы”, “Совет ғәскәрҙәренең ярҙамы”, “Дошман тылында”, “Ҡыҙыл Армия танкылары килә”, “Партизандар”, “Острава операцияһы” тигән очерктар ҙа яҙа. Быларҙан тыш, чех әҙәбиәтендә партизандар һәм совет парашютсылары тураһында В. Кучерявыйҙың “Дошман тылындағы парашютсылар”, Д. Мурзин менән һуғышҡан элекке партизан Пих-Туманың “Ян Гус партизан бригадаһы комиссарының иҫтәлектәре”, Петэр Глотцтың ”Ҡыуылғандар”, “Гүзәл Моравалағы Слоуп”, “Рустар һәм Моравия”, ”Чехословакия тарихы”, “Генерал Людвиг Свобода” , юридик фәндәр докторы полковник Владимир Ходбодтың “Из жизни офицера” тигән мемуарҙарында ла һөйләнә.\nДаян Фәтхелбаян улы Мурзин 1921 йылдың 20 ғинуарында Баҡалы районының Иҫке Балыҡлы ауылында ишле ғаиләлә тыуа. Армияға киткәнгә тиклем математика фәнен яратҡан егет Кушнаренко педучилищеһында белем алып, тыуған ауылында тулы булмаған урта мәктәп директоры булып эшләй. 1939 йылда совет-фин һуғышы башлана, патриотизм рухында тәрбиәләнгән 17 йәшлек Даян, үҙенә бер йыл өҫтәп, доброволец булып яҙыла ла фронтҡа китә. Тик унда үҙе менән әҙерлек үткән егеттәрҙең береһенең дә кире әйләнеп ҡайтмағанын күргәс, бер иптәше менән Ленинградҡа ҡаса. Был ваҡытта, әлбиттә, финдарҙың “Линия Маннергейма” планы тураһында белмәй әле: сик буйындағы һәр бер ағас башында тиерлек ултырған фин снайперҙары үҙ ерҙәренә бер генә кешене лә аяҡ баҫтырмаған. Даян 1940 йылда Рига хәрби-сәйәси училищеһына уҡырға инә. Ата-әсәһе бик ҡыуанып: “Тыуған ауылыңа, туғандарыңа, ата-әсәңә тап төшөрмә, улым, данлыҡлы командир бул! Беҙҙең ауылдан ҡыҙыл командир сыҡҡаны юҡ, гел беренсе йөрө!” — тип фатиха бирә. Бер йылдан кесе политрук званиеһын алғас, Даян 204-се уҡсылар полкына рота командирының сәйәси эштәр буйынса ярҙамсыһы итеп ебәрелә.\n1941 йылдын 22 июнендә һуғыш башланғанын йәш һалдаттар башта аңламай тора. Берҙән, барыһы ла көтөлмәгәндә була, икенсенән, был ваҡытта улар хәрби күнекмәләр үткәрә. Әллә һуғыш, әллә әҙерлек, аңламаҫһың... Көсөргәнешле оборона тотһалар ҙа, немецтар сикте тапап-иҙеп үтеп китә. Шяуляй, Елгава ҡалаларын алғас, фашистар Ригаға йүнәлә. Беҙҙекеләргә иһә сигенеүҙән башҡа сара ҡалмай. Рига өсөн һуғыш өс көн, өс төн дауам итә һәм немецтар файҙаһына була. Ошо алышта Даян ҡаты яраланып, аяҡтары йөрөмәҫлек хәлгә ҡала. Аптырағас, иптәштәренә йөк булмайым тип, үҙен ҡалдырып китеүҙәрен үтенә. Уны бомба төшкәндән ҡалған соҡорға маскировка яһап һалып китәләр. Урманда яугирҙе бер латыш табып алып, Рига госпиталенә илтә. Был хаҡта Н. Асанбай: “...Даянды үҙенең яугирҙәре күреп алып, тиҙ генә ҡала дауаханаларының береһенә илтеп һалды, уға һауығыуын теләп, утлы ташҡын аша сигенеүҙәрен дауам итте”, — тип яҙа. Ләкин был дөрөҫлөккә тап килеп бөтмәй. Дауаханала Даян Миса утары балта оҫтаһының улы Василий Иванович Петуховҡа әйләнә. Эш шунда: ошонда уҡ Иван исемле моряк та дауаланып ятҡан була. Ике һалдаттың да совет яугире икәнлеген белгәс, гестапо ҡулына эләкмәһендәр өсөн, табип уларҙың исемдәрен үҙгәртергә мәжбүр була.\nОшо урында тағы ла бер артҡа сигенеү яһайыҡ. Н. Асанбай: “Бер ай тигәндә саҡ һушына килде Мурзин, аяҡтарындағы яралары төҙәлерлек түгел ине әле, өс ай дауаланылар уны: июль, август, сентябрь айҙары мәғәнәһеҙгә үтте лә китте...” — тигән. Д. Мурзиндың “Дошман тылындағы фронт” китабында иһә автор табиптарҙың нисек ҡабул итеүе, икенсе исемгә күсеүе, моряк Иван менән танышыуы, үҙен алып килгән латыштың “лимонка” биреүе һ.б. хаҡында яҙа.\nҺорау алыусынан үҙен йәлләттереү маҡсатында Даян күп тапҡыр аңын юғалтҡанға һалыша, эске һиҙемләүе менән уның күҙҙәрен “дошман күҙҙәре”нә сағыштыра, сөнки дуҫ кеше яралы һалдаттан бер ваҡытта ла Ригаға ниндәй юлдар илтеүе хаҡында төпсөнөп тормаҫ, дауалар. Яман уйлы гестапо агенты ғына шулай эшләйәсәк – һәр хәлдә Даяндың шиге дөрөҫкә сыға. Ни өсөн тигәндә, палатаға дауалаусы табип менән бергә килеп ингән аҡ халатлы ят кешенең һалдаттарҙан һорау алыуы, яралары төҙәлгәндәрҙе Германияға эшкә ҡыуыуҙары хаҡында ишетеп, уйланып ята. Шунда Даяндың башына хәтәр уй килә: ҡасырға! Аяғы бер аҙ йүнәлгәс, Вера исемле шәфҡәт туташы ярҙамында моряк иптәше менән ҡасып китә. Дауахананан һуң тотош Белоруссияны йәйәүләп үтеп, Совет армияһы частарына ҡушылыу маҡсатында Украинаға килеп етә улар. Унда Сумы өлкәһенең Ямпольский районына ҡараған Михайловка тигән утарға яҡын урманда урынлашҡан “Тыуған ил өсөн” тигән партизандар отрядына барып эләгәләр – Даян Мурзин өсөн ысын партизан тормошо бына шунан башлана ла инде.\nБашта разведка взводы командиры, унан разведка ротаһы командиры була, бер йылдан ашыу С. Ковпак етәкселегендәге партизандар отрядында һуғыша. 1943 йылда ҡаты яраланған егетте Мәскәүгә оҙаталар. Бында Даян 23 көн дауалана, бер үк ваҡытта ҡыҫҡа сроклы партизан мәктәбендә лә уҡый. Артабан Украинаның Донбасс ҡалаһында үҙе партизан отряды ойоштора, башҡа төркөмдәр менән бәйләнеш булдыра, улар менән дошман тылына диверсион һөжүмдәр яһай, ҡорал келәттәрен юҡ итә, тимер юлдарҙы шартлата.


Телгенәм - бергенәм » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Махсус биттәр » Телгенәм - бергенәм\n06.09.2017 Телгенәм - бергенәм\nБашҡорт теле беҙҙең дәүләт теле булараҡ уҡытылырға тейеш. Уға мәктәптә дәрестәр һанын күберәк бүлергә, китаптар сығарырға, матбуғатҡа нығыраҡ иғтибар бирергә кәрәк. Республикала йәшәүсе башҡа халыҡтарға башҡорт телен таныштырыу, өйрәтеү кәрәк эш булып тора. Беҙҙә йәшәүсе рус, мари, мордва башҡортса аңлаһа нимәһе насар?\nХәҙерге ваҡытта Рәсәйҙә ни өсөндөр рус теленә генә әһәмиәт бирелә, ә башҡа телдәр ситтә ҡала. Был дөрөҫ түгел. Дәүләт милли республикаларҙың телдәрен ҡыҫырға тейеш түгел. Әгәр ҙә беҙ мәктәптәрҙә башҡорт телен ирекле генә өйрәтеүгә ҡалдырһаҡ, был хата буласаҡ. Әле бына Баймаҡта ҡарап торһаң күптәр русса һөйләшә, ә үҙҙәренең башҡорт икәне күренә.\nБеҙгә башҡорт телен мәктәптәрҙә дәүләт теле булараҡ өйрәтергә кәрәк. Әйҙә рус, башҡорт һәм бер сит тел дәрестәре булһын.\nӘгәр ҙә телебеҙгә ҡараш үҙгәрмәһә, ул 50-60 йылдан һуң юҡҡа сығасаҡ. Шуға күрә лә уйланырға, уйҙан бигерәк эшләргә кәрәк.\nИлдүсә ӘМИНЕВА, хаҡлы ялдағы рус теле һәм әҙәбиәте уҡытыусыһы, Баймаҡ районының Билал ауылы:\n- Әлеге ваҡытта мәктәптәрҙә башҡорт телен уҡытыуҙы кәметеү урынына уны киреһенсә арттырырға, белем биреү методикаһын камиллаштырыу буйынса эшләргә кәрәк.\nҮҙемдең эш һәм тормош тәжрибәһенән сығып әйтәм – бала иң беренсе үҙенең туған телендә фекерләй белергә тейеш. Ошо нигеҙ менән ул башҡа телдәрҙе еңел үҙләштерә, зиһене арта, аҡылы нығый. Быны педагогика ғалимдары ла дәлилләй. Башҡорт балаһы ғаиләлә башҡортса һөйләшергә, балалар баҡсаһында үҙ телендә аралашырға, мәктәптә иң беренсе башҡорт телендә белем алырға тейеш.\nМин рус теленән репетиторлыҡ менән шөғөлләнәм: балаларға ҡағиҙәләрҙе, миҫалдарҙы русса бирһәң улар төшөнмәй. Тәүҙә башҡортса әйтеп аңлатып, руссаға күсеү һөҙөмтә бирә, балалар БДИ-ны яҡшы тапшыра. “Балалар башҡортса уҡып, Берҙәм дәүләт имтиханын тапшыра алмай, әйҙә русса уҡыһын”, - тигән ата-әсәләргә бына ниндәй яуап ҡайтарам.\nОльга ВАСИЛЬЕВА, Рәсәй Федерацияһының мәғариф һәм фән министры:\n– Беҙ – күп милләтле, күп конфессиялы ил. Минеңсә, яныңда йәшәүселәрҙең мәҙәниәтен, көнкүреш кимәлендә телен белеү яҡшы мөнәсәбәт билдәһе. Әгәр һин Башҡортостанда йә Татарстанда тыуып һәм йәшәп тә урындағы телде белмәүең дөрөҫ түгел кеүек. Әйткәндәй, РФ Конституция суды Татарстан республикаһында татар телен мотлаҡ өйрәнеү мәсьәләһен тикшерҙе һәм, әгәр ҙә телде өйрәнеү имтихан биреүгә, вузға инеүгә аяҡ салмаһа, берәүҙең дә хоҡуғын боҙмай, һәр кем тәрбиә һәм белем алыу телен үҙе һайлай ала, тигән һығымтаға килде.\n(Бөтә Рәсәй ата-әсәләр йыйылышындағы сығышынан).\nУрал КӘРИМОВ, “Башҡорт асыҡ КВН лигаһы” төбәк йәмәғәт ойошмаһы рәйесе:\n– Башҡорт теле беҙҙең өсөн бик мөһим. Минең уйымса, Башҡортостанда йәшәгән һәр кеше уны белергә тейеш. Беҙҙең башҡорт КВН-ында төрлө милләт вәкилдәре уйнай (улар үҙ теләктәре менән ҡатнаша) һәм башҡортса һөйләшә! Башҡортостан Республикаһында йәшәүсе һәр бер баланың мәктәптә башҡорт телен өйрәнеүе мотлаҡ.\nРинат ӘЛИБАЕВ, “Белемле башҡорт” проектын ойоштороусы:\n– Рәсәй Федерацияһы Конституцияһының 68-се статьяһына ярашлы, Рәсәйҙең бөтә территорияһында рус теле дәүләт теле булып тора. Әммә республикалар үҙ дәүләт телдәрен билдәләргә хоҡуҡлы. Был телдәр власть органдарында, урындағы үҙидарала ҡулланыла. Башҡортостан Республикаһында уҡыусылар башҡорт телен өйрәнергә тейешме? “БР-ҙың Мәғариф тураһында” законының алтынсы статьяһының икенсе пунктына ярашлы, башҡорт телен дәүләт теле булараҡ уҡытыу Башҡортостан Республикаһындағы дәүләт һәм муниципаль ойошмаларҙа федераль дәүләт белем биреү стандарттарына тура килгән дәүләт аккредитацияһын үткән программаларға ярашлы алып барыла.\nРФ Конституция Судының 2004 йылдың 16 ноябрендәге ҡарары буйынса, Татарстан Республикаһында дөйөм, урта һәм башланғыс һөнәри белем биреү учреждениеларында дәүләт телдәре булараҡ рус һәм татар телен уҡытыу РФ Конституцияһына ҡаршы килмәй. Ошонан сығып, Башҡортостан Республикаһында ла башҡорт телен мотлаҡ өйрәнеү, әгәр ул федераль база уҡыу планы һәм РФ дөйөм белем биреү учреждениеларының яҡынса уҡыу пландары компоненттарына зыян килтермәһә, уҡыусыларҙың теге йәки был предметты (шул иҫәптән рус телен) тәрән өйрәнеүенә ҡамасауламаһа, Рәсәй Конституцияһына ҡаршы килмәй.\nБашҡорт теле – башҡорт шәхесе формалашыуының нигеҙе ул. Үҙ телен белмәгән йә насар белгән йәштәр башҡорт халҡының өлөшө булараҡ формалаша алмай. Улар ата-балараынан ҡалған туған теленең, мәҙәниәтенең, еренең ҡиммәтен, уны һаҡларға кәрәклеген аңламаясаҡ. Һәм бер-ике быуындан ғәйәт көслө ассимиляцияға бирешергә лә мөмкин. Был башҡорт халҡының башҡаларҙан айырмалылығы хоҡуғын боҙа һәм уның юғалыуына килтереүе бар. Минеңсә, башҡорттар быға юл ҡуймау тураһында уйланырға тейеш.\nМәрйәм БУРАҠАЕВА, яҙыусы, " Тормош һабаҡтары" дәреслеге авторы:\nҠәҙерле атай-әсәйҙәр! Ишетергә теләгәндәр ҡолаҡ һалһын ине! Балағыҙ яҙмышы һеҙҙең ҡулда. Үҙ ҡулдарығыҙ менән ғариза яҙып, бер ни аңламаған сабыйҙар зиһененә яңлыш фекер һалып бутамаһағыҙ ине. Туған тел - кешенең күҙгә күренмәгән ағзаһы. Туған тел - ул күңел теле, тойоу теле, быуындан-быуынға ҡан аша күсә килгән рухи байлыҡты, һәләтте асыусы асҡыс һәм артабан дауам итеүсе төп ҡөҙрәт. Туған телебеҙҙе ят тел менән алмаштырабыҙ икән, тимәк, баланың тәбиғәттән бирелгән бер ағзаһын ҡырҡып алып, ят ағза ялғап ҡуяһың тигән һүҙ. Ошо хәл булмаһын, атай-әсәйҙәр үҙ балаһын үҙ ҡулдары менән рухи зәғифлеккә дусар итмәһен өсөн бөйөк аҡыл сығанағы Тәбиғәт кеше мейеһенә бер нисә телде үҙләштереү мөмкинлеге биргән.\n1. Кешегә һәләт быуын-быуындан туған тел аша күсә. Шуның өсөн туған телле башҡорттарыбыҙ ҙур ҡаҙаныштарға эйә. Мәктәптәр тулыһынса башҡортса уҡытҡан саҡта үҫеп сыҡты беҙҙең ғалимдарыбыҙ: археолог Нияз Мәжитов, геолог Ҡадир Тимерғәзин, Миңнәхмәт Моталов, Диҡҡәт Бураҡаев, Басир Мәһәҙиевтар, эконмист Мазһар Иҫәнбаев, Хәлил Барлыбаев, философ Дамир Вәлиев, тарихсылар, медиктар Ибраһим Рәхмәтуллин, Марат Аҙнабаев, Мәхмүзә Ғәйнуллина һәм башҡа зыялыларыбыҙ. Ә бөгөн? Башҡорт теле менән ҡайҙа бараһың? - тейһегеҙ? Ә сенатор Лилиә Ғүмәрова, депутаттарыбыҙ Сәлиә Мырҙабаева, Зөһрә Рәхмәтуллиналар. Улар бит башҡорт мәктәбен тамамлаусы башҡорт телле ҡыҙҙарыбыҙ.\n2. Туған телде, туған моңдо Тәбиғәт сәләмәтлеккә тәьҫир итеүсе иң ҙур бүләк итеп биргән. Оҙон көйҙәр йырлаусы моңло йырсыларыбыҙ туҡһан йәш тирәһендә генә китте фани донъянын. Мөхәмәтйән Ҡаҙаҡбаев, Мәғәфүр Хисмәтуллин, Хәбир Ғәлимов, Ғабдрахман Хәбибуллин, Фәриҙә Ҡудашева, Мәғфирә Ғәлиева, Баныу Вәлиева, Мәғәфүрә Сәлиғәскәрова һәм башҡалар.\n3. Кеше донъяла яңғыҙ йәшәй алмай. Уның "БЕҘ" тип һыйыныр, күңел йылылығы алыр мөхите булырға тейеш. Бындай мөхитте бар итеүсе, усаҡ йылыһы тотоп тороусы ҡөҙрәт - ул туған тел. Туған телен белмәгән кеше үҙенекеләргә - ят, яттарға үҙ түгел.\n4. Тәбиғәт - аҡыл сығанағы. Ул кеше мейеһенә әллә нисә тел үҙләштереү мәмкинлеге биргән. Өйрән, аралаш, һөйләш, тик мәғәнәле, нурлы, йылы бөркөп торған тормош сығанағы булған туған телең иҫәбенә булмаһын, тигән фекер һалған ул.\n5. Халҡыбыҙҙың иҫ китмәле матди, рухи байлығы, ғилеме өйрәнелеп бөтмәгән. Уны өйрәнергә донъя кимәленә сығарырға кәрәк. Ә был хеҙмәтте фәҡәт туған телеңде яҡшы белгәндә генә атҡарып була.\n6. Халҡыбыҙҙа юғары белемле белгәстәр бихисап. Улар йә сит илдәрҙә, йә Себерҙә, йә үҙебеҙҙә - ҡайҙа эш булһа, шунда. Артабан үҫеш юҡ. БДИ, БДИ (ЕГЭ) тип, бөтөн көстәрен һалып диплом алалар ҙа туҡтап ҡалалар. Артабан маҡсат юҡ, сөнки ҡанға һалынған һәләтте үҫтереп ебәрерлек туған телгә иғтибар кәмегән.\nТағы бер тапҡыр иҫебеҙгә төшөрәйек: белемде туған телдә алған саҡта, ҡанға һалынған, быуын-быуын күсә килгән һәләт асылып китә.\nАйһылыу ҒАРИФУЛЛИНА, шағирә :\nОРАН Бары менән берләшәйек Булғанына - мең шөкөр!\nИманыңа кил, башҡортом,\nДонъя вағына төкөр!\nБулғанды һаҡлап ҡалайыҡ,\n"Булғанбыҙ. Барбыҙ. Булырбыҙ!" -\n"Урал батыр"лы, Ҡөрьәнле\nХалыҡ бөтмәҫ, иншалла!\nБашҡортлоҡто, ырыҫ сәсеп,\nБарҙың ҡәҙерен беләйек -\nАҙ булһа ла - берәгәй.\nСит ҡояшҡа йылынмайыҡ,\nАй юлдаш бит эргәлә...\nБулғанды болдап тотоноп,\nРух ҡанатын үҙебеҙсә,\nХас башҡортса кирәйек!\nБерәү ун өсөн эшләһен,\nЙөҙ өсөн янһын йөрәк!\nБеҙгә бер БӨТӨН булырға -\nБАШҠОРТ булырға кәрәк!\n"Беҙ булғанбыҙ. Барбыҙ. Буласаҡбыҙ!" - Башҡортостандың халыҡ шағиры Мостай Кәримдең шиғырынан.


ТЫРЫШТАР ӘМӘЛЕН ТАБА\n10 Ноябрь 2017, 12:07\nКеше—үҙ яҙмышының хужаһы, тип юҡҡа ғына әйтмәйҙәрҙер. Һәр кем уны үҙе ҡора. Ялҡауҙар, билдәле, ғүмер ағымы ыңғайына көн итә. Ә бына яңы ынтылыштар табып, тормош ҡаршылыҡтарына, ауырлыҡтарына ҡарамай, алдына маҡсаттар ҡуйып тырышып йәшәүселәргә ҡарап хайран ҡалаһың, сәмләнәһең һәм уларҙы үрнәк итеп ҡуяһың. Баймаҡ ҡалаһында йәшәүсе Ришат Рәшит улы Байымовҡа (һүрәттә) ҡарап һоҡланмау мөмкин түгел.\nРишат—Баймаҡ районы Икенсе Этҡол ауылынан. Рәшит һәм Мәҙинә Байымовтарҙың татыу, өлгөлө ғаиләһендә кинйә малай булып донъяға килә. Иң кесеһе булыуына ҡарамаҫтан, уңған, эшһөйәр ата-әсә янында үҫкәнгә, бәләкәйҙән эш һөйөп егет ҡорона етә. Әрме хеҙмәтен үтәп ҡайтҡас, күҙ атып, яратып йөрөгән ҡыҙы Динараға өйләнә. Ауылда эш булмау сәбәпле, йәштәр Баймаҡ ҡалаһында ҡуртымға фатир алып, матур итеп донъя көтә башлай. Ришат Рәшит улы—Баймаҡ АТП-һына водитель, ә кәләше Динара ҡала дауаханаһына шәфҡәт туташы булып эшкә урынлаша. Бер нисә йылдан тырыш ғаилә яңы биҫтәнән ер участкаһы алып, өй бураһы күтәреп тә ултырта. Эш хаҡы бәләкәй булыу сәбәпле, Ришат эшен ташлап, себер яҡтарында ла йөрөп ҡайта. Бер мәл шәхси эшҡыуар М.Әфләтүновта эшләй башлай. Бында ул һыу скважинаһын быраулау һөнәрен үҙләштерә, ике йыл самаһы тәжрибә туплай. Шул саҡ үҙ эшен асыу хыялы тыуа. Ришат Рәшит улы район хакимиәтенең ярҙамына ла өмөт итмәй, кредитҡа ла сумырға теләмәй. Себерҙә эшләп йөрөүсе туғанынан бер миллион һум аҡса алып тора һәм һыу быраулау машинаһы һатып алып, дәртләнеп, яратҡан эшен башлап та ебәрә. Бурысҡа аҡса биреп тороусы ағаһының да, өмөтләнеп ҡараған ғаиләһенең дә ышанысын аҡлай ул.\nӘлеге ваҡытта Ришат Баймаҡ ҡалаһынан һәм районынан, шулай уҡ күрше Йылайыр, Хәйбулла райондарынан заказдар ҡабул итеп, халыҡты һыу менән тәьмин итә. «Конкуренция көслө булыуға ҡарамаҫтан, миңә тигәне табылып тора, шылтыраталар, йәй көндәрендә эшһеҙ ултырманыҡ»,—ти ул. Эшҡыуарҙың төп терәге, таянысы—бер туған ағаһы Шамил. Улар был эште икәү алып бара. Ә инде ғаиләлә ҡатыны Динара уны һәр яҡлап хуплап, маҡтап ҡына тора. Йорт эштәре бигүк тамамланып бөтмәһә лә, Байымовтар үҙ өйҙәренә күскән. Хужабикә эшкә бөтмөр. Йәйен баҡсала төрлө йәшелсә-емеш үҫтергән, йорт тирәләй сәскәләр ҙә ултыртып сыҡҡан, тауыҡ-ҡаҙ аҫраған, тимәк, ҡыш оҙонлоғона етәрлек запас бар. Бына бит, эшләгәнгә эш ҡарышмай. Йәшәйем, табам, тип тырышҡан йәштәрҙең алдында барыһы ла бар.\n—Быйыл картуф уңды. Ҡартәсәйем тауыҡтар биргәйне, йәй йомортҡанан өҙөлмәнек, улым менән себештәрен дә ҙурайтып алдыҡ,— тип ҡыуана Динара.\nЭйе, улдары Раян уларға ярҙамсы булып үҫеп килә. Балалы өйҙә йәм дә бар, ынтылыш та бар. Йорт эсе заманса йыһазландырылған. Ҙур яҡты тәҙрә төптәрендә шау-лап гөлдәр сәскә ата.\nКүптән түгел 30 йәшен тултырған Ришат үҙенә бирелгән өс маҡсатты ла үтәгән: йорт һалынған, малай үҫеп килә, йорт янына ағастар ултыртылған. Бына шундай йүнсел, тырыш ир-егеттәр булғанда, ныҡлы нигеҙле, татыу ғаиләләр һаны ла артыр, тигән ышаныстабыҙ.


Төбәктә һөт етештереү арта – Ауыл хужалығы мнистрлығы // Иҡтисад | новости башинформ.рф\n17:29, 15 августа 2017 Иҡтисад\nТөбәктә һөт етештереү арта – Ауыл хужалығы мнистрлығы Фото: автор\nӨФӨ, 2017 йыл, 15 август. /«Башинформ» мәғлүмәт агентлығы, Галина Бахшиева/.\nБашҡортостанда һөт етештереү арта, тип хәбәр иттеләр республика Ауыл хужалығы министрлығының матбуғат хеҙмәтендә.\nӘлеге ваҡытта һәр һыйырҙан һөт һауып алыу буйынса Учалы районы – биш меңлек, Саҡмағош һәм Ауырғазы райондары дүрт меңлек сикте үткән. Былтырғы йыл менән сағыштырғанда, һөт буйынса артым Учалы районында – 1084 килограмм, Ауырғазыла – 331 килограмм, Саҡмағош районында 276 килограмм тәшкил иткән.\nРеспублика буйынса һәр һыйырға уртаса 3279 килограмм һөт тура килә. Ул былтырғыға ҡарағанда 154 килограмға күберәк.